title: Return to Forever

text: Toinen jazz-rock levy, "Where Have I Known You Before" (1974), oli tyyliltään varsin samanlainen kuin edellinen levy, mutta nyt Corea soitti urkujen ja sähköpianon lisäksi syntetisaattoreita omaan persoonalliseen tyyliinsä, ja samoin Clarke oli löytänyt nyt oman bassosoundinsa, jonka avulla hän nousi suureen maineeseen. Koska kitaristi Bill Connors oli halunnut keskittyä soolouraansa, oli tälle levylle pitänyt etsiä uusi kitaristi. Keikoilla oli aluksi mukana Earl Klugh, mutta ennen levytysstudioon menoa hänet korvasi tuolloin vasta 19-vuotias kitaravelho, Al Di Meola. Hän nousi Clarken ja Purimin tapaan tähdeksi Return to Foreverin riveissä, ja alkoi pian levyttää myös omia vaikutusvaltaisia soololevyjään, jotka innostivat Yngwie Malmsteenin tapaisia seuraavan sukupolven kitaristeja. Di Meolan saapumisen myötä Return to Foreverin pitkäikäisin kokoonpano oli vihdoin kasassa.


title: Return to Forever

text: Seuraava levy, "No Mystery" (1975), tehtiin samalla kokoonpanolla, mutta se oli tyyliltään kahta edellistä levyä selvästi vaihtelevampi. A-puoli koostui lähinnä yhtyeen eri jäsenten säveltämistä jazz-funk-kappaleista, kun taas B-puolen täyttää Corean akustinen nimiraita, sekä niin ikään Corean säveltämä pitkä ja tunnelmaltaan eeppinen espanjalaisvaikutteinen teos. Tämä oli mahdollisesti esimakua Corean seuraavana vuonna julkaisemalle soololevylle "My Spanish Heart".


title: Return to Forever

text: Tämän kokoonpanon viimeinen levy, "Romantic Warrior" (1976), julkaistiin nyt aiemmasta poiketen Columbia Recordsille. Tällä levyllä keskitytään melodioiltaan entistä hieman avant-gardemaisempaan jazz-rockiin. Levystä tuli Return to Foreverin myydyin saavuttaen lopulta kultalevyyn oikeuttavan puolen miljoonan kappaleen lukemat - joskaan levyä ei välttämättä pidetä ryhmän parhaana. Levy muistetaan myös teknisesti vaativasta soitostaan, joka on herättänyt nopeine unisono-kuvioineen sekä innostuneen huvittuneita että kriittisiä reaktioita. Edellisen levyn tapaan kukin yhtyeen jäsen on mukana levyllä säveltäjänä vähintään yhden kappaleen panoksella. Clarken ja Di Meolan kappaleet sisältävät maltillista huumoria. Levyn ritariaiheisen tematiikan on arveltu juontuneen muutamien progressiivista rockia soittaneiden yhtyeiden käyttämästä vastaavanlaisesta tematiikasta.


title: Return to Forever

text: Return to Foreverin viimeisellä kokoonpanolla yhtye mullistettiin taas täysin. Aiemmista muusikoista vain Corea ja Clarke jatkoivat. Uutta kitaristia ei otettu lainkaan yhtyeeseen, mutta sen sijaan mukaan tuli suuri torvisektio, ja Corean vaimo, Gayle Moran, astui laulajan virkaan. Tällä kokoonpanolla tehtiin Return to Foreverin viimeinen levy, "Musicmagic" (1977). Se poikkeaa tyyliltään suuresti kaikista edeltävistä levyistä. Musiikki oli nyt soundiltaan kevyempää, kuten ensimmäisen kokoonpanon aikana, mutta latinalaisvaikutteiden sijaan levyä hallitsevat raskaat torvisektiolle ja syntetisaattoreille tehdyt sovitukset. Sävellykset muuttuivat entistäkin monimutkaisemmaksi. Tältä kokoonpanolta julkaistiin seuraavana vuonna myös live-albumi.


title: Return to Forever

text: Vuonna 1983 Whiten ja Di Meolan aikainen kokoonpano palasi hetkeksi lavoille, mutta he eivät levyttäneet uutta albumia, vaan ainoastaan yhden kappaleen Corean samana vuonna julkaistulle "Touchstone"-nimiselle levylle.


title: Return to Forever

text: Vuonna 2008 yhtyeen jäsenet tulivat tulokseen, että aika on kypsä comebackille, ja ryhmä kasattiin 25 vuoden tauon jälkeen taas tunnetuimmassa kokoonpanossaan USA:n ja Euroopan kiertueita varten. Lenny White on maininnut haastattelussa uuden studiolevyn mahdollisuudesta, Corea kuitenkin pitää todennäköisempänä pelkkää live-DVD-julkaisua. Yhtye nähtiin Pori Jazzissa vuonna 2008.


title: Return to Forever

text: Levyissä on esittäjän suhteen vaihteleva käytäntö. Ensimmäinen levy vaikuttaa Corean soololevyltä, mutta siinä soittaa sama yhtye kuin toisella levyllä, ja toisen levyn kanteen on kirjoitettu esittäjäksi "Chick Corea and Return to Forever". Polydorin myöhemmillä levyillä esittäjä on etukansien mukaan "Return to Forever featuring Chick Corea", mutta levyjen CD-painosten selkiin esittäjäksi on kirjoitettu silti vain "Chick Corea". Columbian levyt on sen sijaan merkitty selkeästi vain Return to Foreverin esittämiksi. Kirjastojen ja levykauppojen suhteen on eroja siinä, millä nimellä levyt myydään. Usein vain Columbian levyt on luokiteltu yhtyeen nimen mukaan ja sitä aiemmat levyt ovat Corean nimellä. Vuoden 2008 remasterit taas on julkaistu yhtyeen nimellä.


title: Chick Corea Elektric Band

text: Chick Corea Elektric Band on pianisti Chick Corean johtama fuusiojazz-yhtye. Hylättyään 1970-luvulla toimineen ja vuonna 1983 comeback-kiertueen tehneen Return to Forever -projektinsa, Corea perusti pari vuotta myöhemmin Elektric Bandin. Yhtyeiden tyylit poikkeavat merkittävästi toisistaan. Elektric Band hylkäsi progressiiviselle ja psykedeeliselle rockille tyypilliset soundit ja kehittyi enemmän jazz-funkin ja post-bop jazzin suuntaan.


title: Chick Corea Elektric Band

text: Elektric Bandin levyt menestyivät tyylilajin huomioon ottaen kaupallisesti varsin hyvin. Kriitikot ovat myös antaneet yhtyeelle tunnustusta yhtenä oman aikansa fuusiojazzin merkittävimmistä lipunkantajista. Joitakin levyjä on kritisoitu ylituotannosta, toiset taas ovat soundiltaan pelkistetympiä. Levyjen välillä tapahtuu usein rajuja tyylinvaihdoksia. Albumeilla ei ole monille 1980-luvun fuusiolevyille tyypillisiä vokaaliraitoja lainkaan, joskin joistakin kappaleista ("Elektric City", "The Kicker") tehtiin promootiovideot. Yhtye toi yleisön tietoisuuteen monia nousevia jazz-kykyjä. Levyjen kappaleet ovat uusia (lukuun ottamatta vuoden 1993 Jimmy Heath -coverkappaletta "C.T.A.") ja ne on säveltänyt melkein aina Corea.


title: Chick Corea Elektric Band

text: Ensimmäinen levy, "Elektric Band", ilmestyi vuonna 1986. Levyä hallitsevat 1980-luvulle tyypilliset syntetisaattorisoundit sekä Dave Wecklin elektroniset rummut. Weckl itse alkoi tulla tunnetuksi virtuoosirumpalina nimenomaan tämän levyn myötä. Levyllä kitaraa soittaa kahdella raidalla Scott Henderson ja muilla Carlos Rios. Kappale "Got a Match" omistettiin menehtyneen multipuhaltaja Joe Farrellin muistolle ja se on muita raitoja tyyliltään hieman lähempänä perinteistä jazzia. Wecklin lisäksi levy alkoi tuoda nimeä basisti John Patituccille, josta tuli Wecklin tavoin soittimensa uusi eturivin virtuoosi.


title: Chick Corea Elektric Band

text: Toinen levy, "Light Years" (1987) siirtyy tyyliltään selvästi kohti jazz-funkia. Nyt yhtyeeseen kuuluu myös saksofonisti, Eric Marienthal. Lisäksi kitaristiksi vakiintuu Frank Gambale, joskin Rios soittaa yhä muutamilla kappaleilla. Yhtyeen pitkäaikaisin kokoonpano on näin vakiintunut.


title: Chick Corea Elektric Band

text: Kolmas levy "Eye of the Beholder" on soundiltaan edeltäjiään selvästi pehmeämpi. Corea soittaa pääasiassa akustista pianoa ja Gambale soittaa joillakin raidoilla akustista kitaraa. Monet sävellyksistä ovat yhtyeen muusta tuotannosta poiketen selkeän latinovaikutteisia. Corea sanoi saaneensa "Eternal Child" sävellyksen melodian unessa.


title: Chick Corea Elektric Band

text: Yhtyeen neljäs levy, "Inside Out" (1991), on tyyliltään kaikista lähinnä suoraviivaista post-bop jazzia, vaikka se voidaan silti luokitella fuusiolevyksi, ei vähiten nimiraitansa takia. Corea soittaa lähinnä akustista midi-pianoa, mutta Gambale pitäytyy koko levyn sähkökitarassa. Levyn päättää 15-minuuttinen neljään osaan jaettu "Tale of Daring", jossa kuullaan varsin vapaata improvisaatiota ja avantgarde-jazzille tyypillisiä melodioita.


title: Chick Corea Elektric Band

text: Pitkäaikaisimman kokoonpanon viimeinen levy oli "Beneath the Mask" (1991), jossa palataan sähköiseen jazz-funkiin ja kuullaan taas Patituccin peukutuskuvioita ja Corean synasooloja.


title: Chick Corea Elektric Band

text: Seuraava Elektric Band levy, "Paint The World" (1993), muutti yhtyeen kokoonpanoa suuresti. Corean itsensä lisäksi vain Marienthal päätti jatkaa, ja levyn kannessa lukeekin "Elektric Band II". Rumpuihin löydettiin Gary Novak, kitarassa on Gambalea selvästi blues-rockmaisempaa lähestymistapaa suosiva Mike Miller ja bassossa on sooloilun kokonaan muille muusikoille jättävä Jimmy Earl. Levy on tyyliltään lähellä "Inside Outin" post-bopin ja fuusion rajamailla heiluvaa modernia jazzia. Syntetisaattoreita käytetään vain taustalla, mutta sähköpiano on monella raidalla keskeisessä asemassa.


title: Chick Corea Elektric Band

text: Uusi kokoonpano ei tehnyt enempää levyjä, ja Elektric Band -projekti jäi sivuun kymmeneksi vuodeksi. Pitkäaikaisin kokoonpano teki comebackin vuonna 2004, jolloin julkaistiin yksi uusi levy, "To the Stars". Se jatkaa rohkean kokeilevan fuusion linjoilla ja on Elektric Bandin ainoa teema-albumi, perustuen tieteistarinaan.


title: Öylätti

text: Öylätti (, "eteen kannettu") tai hostia (, uhri, lahja) oli alkujaan leipä, jonka kristityt toivat yhteisiin aterioihin, agape-aterioihin tai ehtoollisiin. Nykyisissä jumalanpalveluksissa tätä "leivän esiinkantoa" voi esiintyä jumalanpalveluksessa edelleen sen offertorio-osassa, jossa kerätään myös kolehti. (Luterilaisessa messussa uhrivirsi.) Myöhemmin öylätillä on tarkoitettu happamattomasta vehnätaikinasta tehtyä ehtoollisleipää. Lännen kirkko siirtyi happamattoman leivän käyttöön 700-luvulla, ja ehtoollisleivän laatu oli yksi idän ja lännen kirkkoja erottavista perinteistä, sillä itäiset riitukset käyttävät hiivaa leivässä. Happamaton leipä viittaa juutalaisen happamattoman leivän juhlaan ja pääsiäis- eli seder-aterian Matsa-leipään. Se kuvaa symbolisesti myös taivaasta laskeutunutta mannaa.


title: Öylätti

text: Öylätti on pieni, noin yhden tuuman läpimitaltaan oleva ympyrämäinen pieni leipä. Se voi olla myös suuri, enimmillään jopa kuusi tuumaa. Suuret öylätit murretaan ehtoollisenvieton aikana, mutta pienempiäkin voidaan murtaa, mikäli öylätit eivät näytä riittävän ehtoollisvieraille. Ehtoollisella voidaan käyttää myös yhtä suurta ja joukkoa pienempiä öylättejä, mikä on yleistä erityisesti korkeakirkollisten pappien keskuudessa. Suurta öylättiä nimitetään myös "papin leiväksi", koska tridentiinisessä messussa pappi söi ison leivän ja muut saivat pieniä öylättejä.


title: Öylätti

text: Leivässä on yleensä painettu jokin kristillinen kuvio. Suomessa yleisimmissä öyläteissä, jotka ovat Helsingin Diakonissalaitoksen tekemiä, on ristiinnaulitun Kristuksen kuva eli krusifiksi. Suurissa leivissä on yleensä risti ja joskus urat murtamista varten. Joskus niissä näkyy myös kalan kuvia tai muita kristillisiä symboleja.


title: Öylätti

text: Suomessa öylättejä valmistaa vain Helsingin Diakonissalaitos. Jumalanpalveluksessa käytettävän leivän ei tarvitse olla jonkin tietyn yrityksen valmistamaa. Se voidaan myös tehdä itse, ja se voi olla myös kohotettua. Suomen evankelis-luterilaisen kirkon edellisessä Jumalanpalveluksen oppaassa oli resepti ehtoollisleivän tekemistä varten.


title: Öylätti

text: Roomalaiskatolisen kirkon opetuksen mukaan, kun öylätti siunataan eli konsekroidaan eukaristian aikana lukemalla asetussanat sen yli, se muuttuu, niin ettei se ole enää leipää vaan Kristuksen ruumis. Luterilainen opetus on perinteisesti opettanut leivän muuttumisesta, että leipä muuttuu Kristuksen ruumiiksi, mutta pysyy edelleen leipänä. Luterilaisessakin kontekstissa konsekraatio tapahtuu asetussanojen lukemisen yhteydessä. Ortodoksisessa ja yleisesti itäisessä kristinuskossa varsinaisen muuttumisen katsotaan tapahtuvan epikleesirukouksen eli Pyhän Hengen avuksihuutamisen vaikutuksesta.


title: Öylätti

text: Luterilaisessa katsantokannassa öylätti on siis edelleen leipää, mutta myös Kristuksen ruumis, mikä on usein johtanut puheeseen konsubstantiaatiosta. Kristuksen ruumiista roomalaiskatoliset eivät käytä enää nimitystä öylätti, koska se ei ole enää leipää, koska tapahtuu transsubstantiaatio, leivän olemuksen muuttuminen Kristuksen ruumiiksi. Sanaa hostia voidaan kuitenkin käyttää myös konsekroidusta öylätistä. Itäisessä kristinuskossa voidaan puhua myös transsubstantiaatiosta, mutta yleensä asiaa pidetään salaisuutena. Yhteistä sekä roomalaiskatolisille, ortodokseille että luterilaisille on se, että pyhitettyjen aineiden katsotaan olevan Kristuksen ruumis. Muut protestantit kuin luterilaiset eivät yleensä katso leivän olevan Kristuksen ruumis muuten kuin symbolisesti.


title: Öylätti

text: Kummassakin edellä mainitussa kirkossa, jossa öylättejä käytetään, pyhitetty hostia jaetaan ehtoollisen jakamisessa (kommuunio), jolloin pappi sanoo vaihtelevia jakosanoja. Vaihtoehtoja ovat mm.: "Kristuksen ruumis" (r.kat. Novus Ordo), " on ainoa suomalainen öylättejä valmistava yritys.


title: Faith No More

text: Faith No More on kalifornialainen rock-yhtye. Yhtyeen musiikilla on vahvat juurensa alternative rockissa, vaikka innoitusta haettiin myös kantrimusiikista, rapmusiikista, latinorytmeistä ja funk rockista. 1990-luvun lopun nu metal on tyylillisesti paljon velkaa Faith No Morelle, esimerkkinä laulaja Mike Pattonin monialainen laulanta yhdistettynä kitaristi Jim Martinin heavy-riffeihin. Yhtyeen tunnetuimpia kappeleita ovat "Epic", "Midlife Crisis", "Easy", "From Out Of Nowhere" ja "Ashes to Ashes".


title: Faith No More

text: Rumpali Mike Bordin, kosketinsoittaja Roddy Bottum ja basisti Billy Gould kokosivat Faith No Moren vuonna 1982, aiemman yhteisen yhtyeensä Faith No Manin hajottua. Vanhan yhtyeen kitaristi ei jatkanut, joten ryhmä löysi Jim Martinin soittamaan joukkoonsa. Muutaman epäonnistuneen laulajakokeilun (Courtney Love mukaan lukien) jälkeen yhtye löysi täystoimiseksi laulajakseen Chuck Mosley -nimisen nuorukaisen. Ensimmäinen albumi "We Care A Lot" julkaistiin 1985, ja seuraava levy "Introduce Yourself" kaksi vuotta myöhemmin. "We Care A Lot" -kappaleesta tuli pienehkö hitti Yhdysvalloissa. Vuonna 1988 yhtyeen ja laulaja Chuck Mosleyn välit kiristyivät Moselyn käyttäytymisen ja lauluvaikeuksien takia. Hänet erotettiin yhtyeestä ja vuonna 1989 tilalle otettiin Mr. Bungle-yhtyeessä laulanut Mike Patton.


title: Faith No More

text: Seuraava levy, "The Real Thing" julkaistiin samana vuonna. Music Television-tyylisen kaupallisen tuotannon omaava levy ylsi suursuosioon ja levyltä löytyvät hittikappaleet "Epic" ja "Falling To Pieces". Faith No Moresta tuli suosittu yhtye ympäri maapalloa ja se kiersikin ahkerasti levyn tiimoilta. Vuonna 1991 julkaistiin Englannissa nauhoitettu "Live At The Brixton Academy"-livealbumi. Yhtyeen jäsenet eivät halunneet jatkaa kaupallisella musiikkilinjalla ja seuraava albumi "Angel Dust" (1992) osoittautuikin huomattavasti vaikeammaksi yleisölleen. Albumi meni kriitikkojen siunauksista huolimatta varsin pahasti suuren yleisön silmien ohi, vaikka single "Midlife Crisis" ja myöhemmin äänitetty The Commodores -laina "Easy" saivatkin melkoisesti soittoaikaa etenkin eurooppalaisilla radioasemilla. Angel Dust on kuitenkin yhtyeen eniten Yhdysvaltojen ulkopuolelle myyty albumi. Kitaristi Jim Martin ei ollut tyytyväinen uuteen linjaan ja hänen välinsä muihin yhtyeen jäseniin kiristyivät. Martin erosi yhtyeestä 1993.


title: Faith No More

text: Yhtye alkoi työstää seuraavaa albumia, jonka nimeksi tuli "King For A Day... Fool For A Lifetime". Kitaristina levyllä toimi Mr. Bungle -yhtyeen kitaristi Trey Spruance. Hän ei kuitenkaan halunnut liittyä täysiaikaiseksi jäseneksi ja niinpä levyn ilmestymisen jälkeen vuonna 1995 kitaristiksi otettiin Dean Menta. Levyllä yhtye yhdisteli entistä rohkeammin eri tyylilajeja ja levy menestyi hyvin varsinkin Euroopassa, tunnetuimpana kappaleena "Digging the Grave". Menta erosi pian kiertueen jälkeen.


title: Faith No More

text: Vuonna 1997 yhtye julkaisi itseironisesti nimetyn "Album Of The Year" -albumin. Levy sai hyvän vastaanoton ja oli sisällöltään edellisiä levyjä tasaisempi. Tunnetuimmiksi kappaleiksi levyltä nousivat radiossa tiuhaan soinut "Ashes To Ashes" sekä "Last Cup Of Sorrow". Kitaraa levyllä ja sitä seuranneella kiertueella soitti Jon Hudson. Tässä vaiheessa yhtyeen jäsenillä alkoi olla paljon sivuprojekteja, ja Faith No Morelle ei tuntunut löytyvän enää kaikilta täysipainoista panosta. Vuoden 1998 kiertueen jälkeen yhtye päätti yksimielisesti hajota ja jäsenet siirtyivät omiin projekteihinsa.


title: Faith No More

text: Viime vuosina Mike Pattonilla on ollut peräti kolmekin yhtyettä koolla yhtä aikaa: Mr. Bungle, Tomahawk ja Fantômas. Rumpali Mike Bordin on soittanut jo kymmenisen vuotta Ozzy Osbournen yhtyeessä, sekä vieraillut myös Korn -yhtyeessä. Basisti Billy Gould on toiminut tuottajana ja hänellä on oma levy-yhtiö. Hän on tuottanut muun muassa suomalaisen CMX:n Vainajala-albumin.


title: Faith No More

text: Faith No More lähti vuonna 2009 Euroopan laajuiselle "Reunion"-kiertueelle, joka ulottui myös Suomeen.


title: Faith No More

text: Syyskuussa 2014 yhtye ilmoitti valmistelevansa uutta albumia, joka on tarkoitus julkaista huhtikuussa 2015. Albumi julkaistiin maailmanlaajuisesti 15. toukokuuta 2015, ja on nimeltään "Sol Invictus".


title: Faith No More

text: Marraskuussa 2017 yhtyeen alkuperäinen laulaja Chuck Mosley kuoli huumeiden käytön seurauksena.


title: Pearl Jam

text: Pearl Jam on 1990-luvun alun suosituimpia rock-yhtyeitä. Se yhdistetään tyylilajillisesti grungeen kotikaupunkinsa Seattlen vuoksi.


title: Pearl Jam

text: Yhtyeen perustivat kitaristi Stone Gossard ja basisti Jeff Ament vuonna 1990 edellisen yhtyeensä Mother Love Bonen laulaja Andrew Woodin kuoltua heroiinin yliannostukseen. Pearl Jam on ensimmäinen suuren yleisön tietoisuuteen noussut grunge-yhtye, vaikka tyylisuuntaa alettiin kutsua grungeksi vasta Nirvanan suosion kautta. Pearl Jam erottui muiden joukosta etenkin yhtyeen laulaja Eddie Vedderin matalan ja omalaatuisen lauluäänen ansiosta. Yhtyeen kolme ensimmäistä albumia "Ten" (1991), "Vs." (1993) ja "Vitalogy" (1994) olivat suuria kaupallisia menestyksiä, joita myös kriitikot ovat kehuneet. Vuonna 1995 yhtye soitti Neil Youngin levyllä "Mirror Ball". Yhtyeen viimeisin albumi "Lightning Bolt" julkaistiin vuonna 2013.


title: Pearl Jam

text: Tunnettuja yhtyeen kappaleita ovat mm. "Alive", "Even Flow", "Jeremy", "Daughter", "Black", "Better Man", "Go", "Do the Evolution", "Last Kiss", "Life Wasted", "Worldwide Suicide" ja "Brother". Pearl Jamin levyjä on myyty arvioiden mukaan pelkästään Yhdysvalloissa yli 32 miljoonaa, ja maailmanlaajuisesti yli 60 miljoonaa kappaletta. Yhtye valittiin Rock and Roll Hall of Fameen vuonna 2017.Vuodesta 2000 lähtien Pearl Jam on julkaissut myös kaikki keikkansa virallisina levyinä.Pearl Jamin ensimmäinen ja toistaiseksi ainoa konsertti Suomessa tapahtui 30. kesäkuuta 1993, kun yhtye esiintyi Neil Youngin lämmittelijänä Helsingin jäähallissa.


title: Manic Street Preachers

text: Manic Street Preachers on walesilainen rockyhtye ja yksi 1990-luvun lopun suosituimmista brittiyhtyeistä. Yhtye on tunnettu paitsi vasemmistolaisuutta edustavista sanoituksistaan myös kitaristi-sanoittajan Richey James Edwardsin mystisestä katoamisesta vuonna 1995.


title: Manic Street Preachers

text: Manic Street Preachersin tunnetuimpia kappaleita ovat muun muassa ”If You Tolerate This Your Children Will Be Next”, ”A Design for Life”, ”Everything Must Go” ja ”Motorcycle Emptiness”. Manic Street Preachersiä pidetään ensimmäisenä länsimaista kotoisin olevana rockyhtyeenä, joka vieraili ensimmäisenä Kuuban tasavallassa konsertoiden siellä vuonna 2001.


title: Manic Street Preachers

text: Manic Street Preachers perustettiin vuonna 1986 nimellä Betty Blue ranskalaisen Jean-Jacques Beineix'n elokuvan "Betty Blue" mukaan. Tuolloin kokoonpanossa olivat koulutoverit James Dean Bradfield (soolokitara), Bradfieldin serkku Sean Moore (rummut), Nicky Wire (oikealta nimeltään Nicholas Allen Jones, komppikitara) ja Flicker (oikealta nimeltään Miles Woodward, basso). Aluksi Bradfield kokeili sanoittamista, mutta luovutti ja näin alkuvaiheen sanoituksista vastasi Wire. Alkuvuodesta 1988 Flicker jätti yhtyeen väittäen yhtyeen erkaantuneen punk-juuriltaan. Wire vaihtoi kitaran bassoon ja yhtye jatkoi kolmimiehisenä.


title: Manic Street Preachers

text: Vuonna 1988 yhtye julkaisi ensimmäisen singlensä "Suicide Alley" omakustanteena. The Clashin debyyttialbumia muistuttavan kannen valokuvasi ja suunnitteli Richey James Edwards. Edwards oli alun perin yhtyeen roudari ja autonkuljettaja, mutta hänestä tuli Flickerin lähdettyä yhtyeen neljäs jäsen. Edwards sanoitti Manic Street Preachersin kappaleita yhdessä Wiren kanssa ja suunnitteli levynkannet. Lavalla hän oli lähinnä soittavinaan kitaraa.


title: Manic Street Preachers

text: Yhtyeen alkuaikojen esiintymiset olivat hyvin punkhenkisiä. Bradfield ja Wire heittivät herjoja yleisölle ja yhtye soitti The Ramonesin tapaan lyhyitä "20 minuuttia energiaa" - ne muistuttivat punk rock -tyylisessä yhtye/yleisö-kanssakäymisessään skotlantilaisen The Jesus and Mary Chainin esiintymisiä pari vuotta aiemmin.


title: Manic Street Preachers

text: Kesäkuussa 1990 punklevymerkki Damaged Goods Records julkaisi Manic Street Preachersin nelikappaleisen EP:n "New Art Riot". Seuraavan vuoden tammikuussa indiemerkki Heavenly Recordsin kautta ilmestyi punk/metallivaikutteinen rocksingle "Motown Junk". Seuraavan vuoden aikana yhtye alkoi saavuttaa brittilehdistössä nimeä rienaavilla haastatteluillaan, joissa se hyökkäsi niin muita yhtyeitä kuten Slowdivea ja My Bloody Valentinea vastaan. Tammikuussa 1992 ilmestyi single "You Love Us", joka nousi Britannian singlelistan sijalle 16.


title: Manic Street Preachers

text: Manic Street Preachersin debyyttialbumi "Generation Terrorists" (alkuperäinen nimiehdotus oli "Culture, Alienation, Boredom And Despair") julkaistiin Columbia Recordsin kautta helmikuussa 1992. Se oli tupla-albumi, jolla oli 18 kappaletta (Yhdysvaltain versiossa 14). Albumilta julkaistiin kuusi singleä ja sitä myytiin 250 000 kappaletta. Yhtyeen ensimmäinen Britannian Top10 singlehitti oli kuitenkin yhdessä Fatima Mansionsin kanssa julkaistu hyväntekeväisyyssingle, coverversio kappaleesta "Suicide Is Painless".


title: Manic Street Preachers

text: Kakkosalbumi "Gold Against the Soul" sai ristiriitaisen vastaanoton, mutta levy nousi Britannian albumilistan sijalle kahdeksan. Allmusicin Stephen Thomas Erlewinen mukaan albumilla yhtye päätti muuttaa "työväenluokan angstinsa raskaaksi areenarokiksi". Levyn myötä Manic Street Preachersin ulkoinen imago muuttui glamrockmaisesta punktyylistä enemmän valtavirran rockyhtyettä muistuttavaksi.


title: Manic Street Preachers

text: "The Holy Bible" ilmestyi elokuussa 1994 ja vaikka se sai kriitikoilta hyviä arvosteluja, albumi myi kahta edeltäjäänsä huonommin. Levyä ei julkaistu lainkaan Yhdysvalloissa. 1. helmikuuta 1995 Richey James Edwards katosi kirjauduttuaan ulos Embassy Hotelista Bayswater Roadilla Lontoossa kello seitsemän aamulla. Edwardsin auto löydettiin hylättynä 14. helmikuuta Severn Viewin huoltoasemalta läheltä Severn Bridge -siltaa. Edwardsia ei ole sittemmin nähty ja hänet julistettiin kuolleeksi marraskuussa 2008. Yhtyeen toiminta keskeytyi kuudeksi kuukaudeksi. Ensimmäinen Edwardsin katoamisen jälkeinen äänite oli "The Help Album" -hyväntekeväisyyslevylle tehty cover "Raindrops Keep Fallin' on My Head".


title: Manic Street Preachers

text: "Everything Must Go", joka oli ensimmäinen albumi ilman Edwardsia, sisälsi viisi laulua, joissa oli Edwardsin osittain tai kokonaan kirjoittamat sanat. Muut kappaleet olivat Wiren yksinään sanoittamia mukaan lukien Britannian singlelistan kakkoseksi noussut "A Design for Life". Albumi oli Mercury Prize -ehdokas vuoden 1996 parhaaksi albumiksi ja se sisälsi "A Design for Lifen" lisäksi singlehitit "Australia" (brittilistan seitsemäs), "Everything Must Go" (brittilistan viides) ja "Kevin Carter" (brittilistan yhdeksäs).


title: Manic Street Preachers

text: Vuonna 1998 ilmestynyt "This Is My Truth Tell Me Yours" nousi suosituksi ympäri maailman ja oli muun muassa Britannian albumilistan ykkösenä kolme viikkoa. Espanjan sisällissodasta kertova single "If You Tolerate This Your Children Will Be Next" oli yhtyeen ensimmäinen singlelistan ykkönen Britanniassa. Albumin singlet "You Stole The Sun From My Heart", "Tsunami" ja "The Everlasting" nousivat myös listoille.


title: Manic Street Preachers

text: Marraskuussa 1999 Manic Street Preachers julkaisi singlen "The Masses Against The Classes", joka nousi Britannian singlelistan ykköseksi 16. tammikuuta 2000. Singleä ei julkaistu normaaleilla studioalbumeilla. Vuonna 2001 yhtye esiintyi Kuubassa, jossa sen jäsenet tapasivat presidentti Fidel Castron. Matkasta ja konsertista julkaistiin DVD "Louder than War".


title: Manic Street Preachers

text: Kuuban konsertissa kuultiin jo monia kappaleita yhtyeen kuudennelta albumilta "Know Your Enemy" (2001). Albumin kaksi ensimmäistä singleä, "So Why So Sad" ja "Found That Soul", julkaistiin samana päivänä. Seuraavana vuonna ilmestyi kokoelma-albumi "Forever Delayed", joka sisälsi myös ennen julkaisemattomat laulut "Door To The River" ja "There By The Grace Of God" (joka julkaistiin myös singlenä). Vuonna 2003 ilmestyi singlejen B-puolia, harvinaisuuksia ja covereita sisältävä kokoelma "Lipstick Traces".


title: Manic Street Preachers

text: Yhtyeen seitsemäs studioalbumi "Lifeblood" julkaistiin 1. marraskuuta 2004. Se ei noussut Britannian albumilistalla 13:tta sijaa korkeammalle ja sai ristiriitaisen vastaanoton kriitikoilta. Esimerkiksi "Mojo" antoi albumille neljä tähteä viidestä, mutta "Q" vain kaksi. Albumia seurasi areenakiertue Britanniassa. Kiertueella oli ensimmäistä kertaa Edwardsin katoamisen jälkeen mukana kakkoskitaristi. 6. joulukuuta 2004 ilmestyi "The Holy Biblen" kymmenvuotisjuhlapainos. 19. huhtikuuta 2005 ennen Past-Present-Future-kiertueen viimeistä esiintymistä Manic Street Preachers jakoi faneilleen "God Save The Manics" EP:tä, joka tuli myöhemmin ladattavaksi ilmaiseksi yhtyeen kotisivuille. EP:n kolme kappaletta julkaistiin myös "Lipstick Tracesin" Japanin painoksella.


title: Manic Street Preachers

text: Syyskuussa 2005 yhtyeeltä ilmestyi kappale "Leviathan" hyväntekeväisyysalbumilla "Help-a Day in the Life". Helmikuussa Manic Street Preachers versioi The June Bridesia tämä englantilaisyhtyeen tribuuttialbumilla "Still Unravished".


title: Manic Street Preachers

text: Kahdeksas studioalbumi "Send Away The Tigers" ilmestyi 7. toukokuuta 2007. Se sai edeltäjäänsä parempia arvioita kriitikoilta ja nousi Britannian albumilistan kakkoseksi. Albumin ensimmäisellä singlellä "Your Love Alone Is Not Enough" oli mukana The Cardigansin laulaja Nina Persson ja se oli parhaimmillaan Britannian singlelistan kakkosena. Kaksi seuraavaa singleä "Autumn Song" ja "Indian Summer" nousivat molemmat myös Top30:een. Helmikuussa 2008 yhtyeelle luovutettiin NME Awards -tapahtumassa God Like Geniuses Award -palkinto.


title: Manic Street Preachers

text: Yhtyeen yhdeksäs studioalbumi "Journal For Plague Lovers" ilmestyi 18. toukokuuta 2009. Albumin tuotti Steve Albini. Levyn tekstit perustuvat Richey Edwardsin sanoituksiin, jotka hän antoi muutama viikko ennen katoamistaan Nicky Wirelle. Journal For Plague Lovers nousi ilmestymisviikollaan brittilistan kolmannelle sijalle ja sai hyvän vastaanoton kriitikoilta. Levyn keskiarvo Metacritic -sivustolla on 85, joka oikeuttaa nimitykseen "universal acclaim".


title: Manic Street Preachers

text: Vuoden 2005 loppupuolella sekä Bradfield että Wire ilmoittivat aikeistaan julkaista soolomateriaalia ennen bändin uutta levyä. Joulupäivänä 2005 bändi antoi virallisilla kotisivuillaan vapaasti julkaistavaksi Wiren uuden soolokappaleen "I Killed the Zeitgeist" päivän ajaksi. Kappaleen tyyli poikkesi huomattavasti Manics Street Preachersin musiikista. Bradfieldin single "That's No Way to Tell a Lie" sekä albumi "The Great Western" julkaistiin heinäkuussa. Wiren albumi "I Killed the Zeitgeist" julkaistiin syyskuussa samana vuonna.


title: Manic Street Preachers

text: Kappale "Everything Must Go" oli myös "Gran Turismo" -pelin tunnusmusiikkina.


title: Surabaya

text: Surabaya on Indonesian toiseksi suurin kaupunki Jakartan jälkeen. Surabayan asukasluku on yli 2,3 miljoonaa (2016). Se sijaitsee Jaavan saarella, ja se on Itä-Jaavan provinssin pääkaupunki.


title: Surabaya

text: Surabayassa on kuumaa ympäri vuoden, syys-marraskuussa keskimääräinen ylin lämpötila on 33 astetta, muulloin 30-31 astetta. Eniten sataa tammikuussa, vähiten heinä-lokakuussa.


title: Surabaya

text: Surabayan tärkeimpiä vientituotteita ovat muun muassa sokeri, tupakka sekä kahvi. Kaupungissa on useita yliopistoja, joista merkittävin on Airlanggan yliopisto. Lentoliikennettä palvelee Juandan kansainvälinen lentoasema.


title: Surabaya

text: 13. toukokuuta 2018 itsemurhapommittajat iskivät kaupungissa kolmeen kristittyjen kirkkoon. Lisäksi yksi pommi räjähti asuintalossa jo valmisteluvaiheessa. Seuraavana päivänä tehtiin toinen pommi-isku pääpoliisiasemalle. Pommittajat olivat kolmesta perheestä ja pommittajien joukossa oli jopa perheiden 9-vuotiaat lapset.


title: Pain of Salvation

text: Pain of Salvation on ruotsalainen progressiivista metallia soittava yhtye. Sen keulahahmona toimii muusikko Daniel Gildenlöw. Yhtyeen jokainen albumi on tunteellisista ja monimutkaisista sanoituksista koostuva konseptialbumi.


title: Pain of Salvation

text: Daniel Gildenlöw perusti Pain of Salvationin 11-vuotiaana vuonna 1984. Silloin yhtye tunnettiin nimellä "Reality". Vuonna 1991 yhtyeen nimeksi muutettiin Pain of Salvation. Tällöin yhtyeeseen kuului laulaja ja kitaristi Daniel Gildenlöw, kitaristi Daniel Magdic, rumpali Johan Langell ja basisti Gustaf Hielm. Marraskuussa 1994 Danielin pikkuveli, tuolloin vasta 16-vuotias Kristoffer Gildenlöw otti basistin paikan itselleen ja Gustaf Hielm sai lähteä. Kaksi vuotta myöhemmin he ottivat vielä viidennen jäsenen, kosketinsoittaja Fredrik Hermanssonin.


title: Pain of Salvation

text: Debyyttialbumi Entropia äänitettiin Roasting House -studiolla Malmössä ja julkaistiin vuonna 1997. Albumi sai kehut hyvästä kokonaisuudestaan.


title: Pain of Salvation

text: Tammikuussa 1998 Daniel Magdic lähti yhtyeestä ja häntä korvaamaan tuli kitaristi Johan Hallgren.


title: Pain of Salvation

text:
Alkuvuodesta 1998 yhtye julkaisi toisen pitkäsoittonsa "One Hour by the Concrete Lake".
Pari kuukautta tästä heidän ensimmäinen albuminsa "Entropia" julkaistiin maailmanlaajuisesti.


title: Pain of Salvation

text: Keväällä 1999 Pain Of Salvation aloitti ensimmäisen Euroopan-kiertueensa brittiläisen Thresholdin ja italialaisen Eldritchin kanssa. He soittivat muun muassa Saksassa, Ranskassa, Italiassa, Hollannissa, Belgiassa ja Sveitsissä.


title: Pain of Salvation

text: Vuonna 2000 yhtye julkaisi kolmannen pitkäsoittonsa "The Perfect Element pt. I". Albumin kappaleesta "Ashes" tehtiin myös musiikkivideo. Syyskuussa 2000 yhtye lähti keikkailemaan areenoille. Kiertueen loppupuolella Daniel Gildenlöw katkaisi kaksi sormeaan ja viimeiset keikat piti viedä loppuun vain yhden kitaran voimin.


title: Pain of Salvation

text: Neljäs pitkäsoitto "Remedy Lane" äänitettiin Roasting House studiolla Malmössä syksyllä 2001.


title: Pain of Salvation

text: Keväällä 2002 Pain Of Salvation esiintyi yhdysvaltalaisen Dream Theater -yhtyeen kanssa.


title: Pain of Salvation

text: Yhtye julkaisi "12:5" -nimisen akustisen livetaltioinnin. Albumi tuli ulos vuonna 2004 ja sisälsi kolme osaa: "Book I: Genesis", "Book II: Genesister" ja "Book III: Genesinister". Samana vuonna yhtye julkaisi moniulotteisen albumin "Be", jossa käytettiin hyväksi sinfoniaorkesteria. Se sai faneilta ristiriitaisen vastaanoton.


title: Pain of Salvation

text: Huhtikuussa 2005 julkaistiin "Be"-albumin DVD. Se on liveversio ja kuvattu ja äänitetty yhtyeen kotikaupungissa Eskilstunassa. DVD pohjautuu samaiseen ideaan kuin albumi.


title: Pain of Salvation

text: Tammikuussa 2007 bändi julkaisi "Scarsick" nimisen pitkäsoiton, joka oli samalla jatkoa aikaisemmin ilmestyneelle "The Perfect Element pt. I" levylle.


title: Pain of Salvation

text: Huhtikuussa 2007 yhtye ilmoitti kotisivuillaan rumpali Johan Langellin lähtevän yhtyeestä meneillään olevan kiertueen jälkeen.


title: Teollisuusmaa

text: Teollisuusmaa on maa, jonka taloutta hallitsevat teollisuus ja palvelusektori. Jälkiteollisessa nykyajassa teolliset työpaikat kuitenkin siirtyvät länsimaista kehittyviin maihin.


title: Teollisuusmaa

text: Teollisuusmaihin kuulumattomia maita kutsutaan yleisesti ottaen kehitysmaiksi. Muita yleisesti käytettyjä termejä enemmän ja vähemmän kehittyneiden maiden vastakkainasettelun kuvaamiseen ovat "ensimmäinen maailma" (teollisuusmaat) ja "kolmas maailma" (kehitysmaat). Termi "toinen maailma" viittasi kylmän sodan aikana kommunistisiin maihin. Myös termiä länsimaat käytetään, mutta tämä ei ole kovinkaan tarkka määritelmä.


title: Teollisuusmaa

text: Jo ennen varsinaisen teollistumisen syntyä 1700-luvun lopussa teollisuusmaat saivat voimakkaan otteen köyhempien maiden talouksista paremman merenkulkutekniikan avulla. Joillekin maille ilmasto on vakava kehittymisen hidaste. Teollisuusmaiden elintarviketuotanto ja energiankäyttö on jo vanhastaan ollut tehokkaampaa kuin kehitysmaiden.


title: Teollisuusmaa

text:
Maailmanpankin mukaan seuraavat 78 maata (mukaan lukien alueet) luokitellaan "korkean tulotason talouksiksi". Sulkeissa on vuosi (vuodett), joiden aikana niillä oli tällainen luokittelu, koska luokitus alkoi vuonna 1987
Kansainvälisen valuuttarahaston mukaan seuraavat 39 taloutta luokitellaan "kehittyneiksi talouksiksi":


title: Teollisuusmaa

text: CIA on muuttanut vanhempia versioita IMF:n kehittyneiden talouksien luettelosta ja huomauttanut, että IMF:n luettelo luultavasti kattaisi myös eräitä pienempiä maita. Nämä ovat:


title: Teollisuusmaa

text: Maailmanpankin määrittelemässä korkean tulotason OECD-luokassa on 33 valtiota.


title: Teollisuusmaa

text: OECD:n 29 valtiota ja Euroopan unioni ovat Kehitysyhteistyökomiteassa (DAC), maailman suurimpien avunantajamaiden ryhmässä, jossa käsitellään kehitysavun ja kehitysmaiden köyhyyden vähentämistä koskevia kysymyksiä Seuraavat OECD:n jäsenvaltiot ovat DAC:n jäseniä


title: Teollisuusmaa

text: Pariisin klubissa on 22 pysyvää jäsentä, jotka toimivat tärkeimpien velkojamaiden ryhmässä, joiden tehtävänä on löytää koordinoidut ja kestävät ratkaisut velallisten maiden maksuongelmiin.


title: Tom Waits

text: Thomas Alan ”Tom” Waits (s. 7. joulukuuta 1949 Pomona, Kalifornia) on yhdysvaltalainen laulaja-lauluntekijä, elokuvasäveltäjä ja näyttelijä.


title: Tom Waits

text: Waitsin musiikkia on hankala lokeroida; siinä on piirteitä musiikin useista eri genreistä. Waits aloitti uraansa balladeilla ja pehmeillä jazz-iskelmillä, mutta siirtyi pian karkeampaan rhythm and blues -rytmiin, ja kehitti musiikkinsa särmikkääksi fuusioksi, josta löytää piirteitä bluesista, rockista, folkista, gospeleista, latinaisrytmeistä ja rapista.


title: Tom Waits

text: Waits on tunnettu persoonallisesta käheästä lauluäänestään. Waitsin sanoitukset ovat usein teatraalisia ja synkkiä, aiheenaan usein esimerkiksi raadollisia tarinoita pikkurikollisista ja prostituoiduista. Sittemmin mukaan ilmestyi myös pessimistisiä kuvauksia maailman ja luonnon tilasta. Viimeisimmillä levyillä mukaan on tullut myös yhteiskunnallista sävyä.


title: Tom Waits

text: Waits ei ole yhtä poikkeusta lukuun ottamatta suostunut esiintymään mainoksissa, ja on useaan otteeseen haastanut oikeuteen yhtiöitä, jotka ovat käyttäneet hänen laulujaan tai niitä muistuttavaa musiikkia mainoksissaan. Hän on ollut uranuurtaja tekijänoikeudellisissa lakitaisteluissa artistin aseman suhteen. Waits pyrkii aktiivisin keinoin myös estämään esimerkiksi konserttilippujen mustan pörssin kauppaa.


title: Tom Waits

text: 1970-luvun alussa Waits työskenteli Heritage-musiikkiklubin ovimiehenä San Diegossa. Hän aloitti uransa Los Angelesissa esiintymällä Troubadour-klubin amatööri-illoissa. Waits oli jo tuolloin kehittänyt omintakeisen tyylin, jossa kertoili pitkiä monologeja laulujensa välissä. Aloitteleva muusikko herätti huomiota, ja 21-vuotias Waits sai sopimuksen Asylum Recordsin kanssa vuonna 1971. Ensimmäisen albuminsa, "Closing Time" hän julkaisi Asylum-levymerkille vuonna 1973. Albumi sisälsi melankolisia jazzahtavia balladeja.


title: Tom Waits

text: Waits konsertoi lämmittelybändinä useille yhtyeille, kuten Charlie Rich, Martha & the Vandellas ja Frank Zappa. Hän saavutti kasvavaa suosiota ja oman uskollisen yleisönsä. Vuonna 1974 Waits julkaisi albumin "The Heart of Saturday Night" ja seuraavina vuosina nopeaan tempoon useita saman tyyppisiä albumeita: vuoden 1975 "Nighthawks at the Diner" äänitettiin studioyleisön edessä, ja sitä seurasivat "Small Change" (1976), "Foreign Affairs" (1977) ja "Blue Valentine" (1978). Kaikissa musiikki oli blues-pitoista jazzahtavaa yökerhomusikkia, mukana Waitsin monologeja.


title: Tom Waits

text: Waitsin ainoa esiintyminen Suomessa on ollut 20. huhtikuuta 1977 Tavastia-klubilla Helsingissä.


title: Tom Waits

text: Vuoden 1980 "Heartattack and Vine" -albumilla Waitsin musiikki oli särmikkäämpää, rhythm'n blues -voittoista.


title: Tom Waits

text: Waits julkaisi vuonna 1982 "Swordfishtrombones"-albumin, joka monessakin mielessä oli musiikillinen käännekohta. Ensimmäistä kertaa tuottajana toimivat Waits itse ja hänen vaimonsa Kathleen Brennan. Waits sekoitti vapaasti eri musiikkilajeja bluesista rumbaan, ja erilaisia instrumentteja säkkipillistä marimbaan. Hän kokeili erilaisia erikoisia äänitystekniikoita ja laulutapoja. Laulujen tekstit ja monologit kappaleiden välillä olivat kehittyneet eriskummallisiksi surrealistisiksi tarinoiksi. Levy-yhtiön taholta vastaanotto oli vähemmän innostunut. Yhtiö pelkäsi Waitsin menettävän uudella tyylillään uskollisen kuulijakuntansa, joten Asylumin johtaja Bob Krasnow päätti vetää levyn markkinoilta ja jätti Waitsin levytyssopimuksen uudistamatta.


title: Tom Waits

text: Waits teki sopimuksen Island Records -yhtiön (myöhemmin Island Masters) kanssa, joka osti "Swordfishtrombones"-albumin oikeudet ja uudelleenjulkaisi myöhemmin kulttimaineeseen nousseen levyn. Seuraavat albumit, vuoden 1985 "Rain Dogs" ja vuonna 1987 julkaistu "Frank's Wild Years" jatkoivat samaa linjaa. Kolme albumia voi mieltää myös löyhäksi trilogiaksi, joka kertoo merimiehen lähdöstä, matkoista maailmalla, ja paluusta kotiin. Waits kehitteli 1980-luvun puolivälistä lähtien karun säröilevää "lo-fi"-tyyliä, jossa ajalle tyypillisen viimeistellyn studiotekniikan sijaan käytettiin hyvin yksinkertaista ja primitiivistä äänitystekniikkaa. Tyyli sai myöhemmin useita jäljittelijöitä.


title: Tom Waits

text: 1990-luvulla Waits kehitti tyylinsä hakkaavan kaoottiseksi musiikiksi, jossa säroiset instrumentit ja vääristelty laulu luovat painajaismaista tunnelmaa. "Bone Machine" vuodelta 1992 sai Grammy-palkinnon "the Best Alternative Album"-kategoriassa. Seuraavalla "Black Rider" -albumillaan Waits aloitti yhteistyönsä teatteriohjaaja Robert Wilsonin kanssa. Albumilla esiintyy myös William S. Burroughs.


title: Tom Waits

text: Toinen Grammy Waitsille myönnettiin vuonna 1999 "Mule Variations" -albumista; tällä kertaa musiikki kategorisoitiin luokkaan "folk". Albumi oli Waitsin ensimmäinen Anti-levy-yhtiölle. Waits kokeili yhdessa Brennanin kanssa "Mule Variations" -albumilla käyttämiään tyylejä sekä ääni- ja aihemaailmoja mutta kiistää että kyseessä oli "vanhan lämmittäminen" Rytmi 5/99; Tom Waits, vanha muuli tekee taidetta, s. 32–35


title: Tom Waits

text: "Swordfishtrombones"-albumista lähtien Waits oli tuottanut musiikkinsa yhdessä vaimonsa Kathleen Brennanin kanssa, ja "Mule Variations" -albumilla Brennan merkittiin myös toiseksi tekijäksi kaikkiin kappaleisiin. Yhteistyö on jatkunut tiiviinä: Brennan osallistuu aktiivisesti sekä Waitsin musiikin että lyriikoiden kirjoittamiseen. Äänityssessioissa Brennan toimii Waitsin lisäksi yhä toisena tuottajana. Osa "Mule Variations" -albumin äänityksistä on studion sijasta äänitetty ulkona.


title: Tom Waits

text: Vuonna 2002 Waits julkaisi samanaikaisesti kaksi albumia, "Alice" ja "Blood Money", molemmat Robert Wilsonin teatteriyhteistyön tuloksena syntyneitä. Alice sisälsi rauhallisempaa musiikkia, kun taas "Blood Money" -albumille Waits oli kerännyt pessimistisiä maailmankuvauksia.


title: Tom Waits

text: Vuoden 2004 "Real Gone" oli musiikillisesti jatkoa "Bone Machinelle". Raaka, säröinen soundi oli rockahtavampi kuin edellisillä albumeilla. Musiikkityylit vaihtelivat jälleen laidasta laitaan, kolkosta bluesista latinalaiseen merenguehen.


title: Tom Waits

text: Vuonna 2006 julkaistu laaja "Orphans: Brawlers, Bawlers & Bastards" sisälsi 54 kappaletta, osa uusia, osa aikaisempia ennen julkaisemattomia äänitteitä. "Brawlers"-cd sisältää rock- ja blues-kappaleita, "Bawlers" balladeja, ja kolmas cd, "Bastards" vaikeammin luokiteltavaa musiikkia. Julkaisu on saanut lähes poikkeuksetta erinomaisen vastaanoton kriitikoilta.


title: Tom Waits

text: Anti-levy-yhtiö julkaisi vuonna 2007 levyn "Healing the Divide: A Concert for Peace and Reconciliation", joka sisältää muun muassa neljä Waitsin kappaletta. Esittäjänä Waitsin kanssa ovat Kronos Quartet ja basisti Greg Cohen. Äänite on konserttitaltionti vuodelta 2003. Julkaisun tuotto käytetään tiibetiläismunkkien ja -nunnien terveydenhoitoon.


title: Tom Waits

text: Kahden vuoden tauon jälkeen Waits teki kiertueen kesällä 2008. "Glitter and Doom" -nimellä markkinoitu kiertue käsitti seitsemän kaupunkia Yhdysvalloissa ja seitsemän Euroopassa, pohjoisimpina Praha ja Dublin. Kiertuelippujen hankinnalle oli poikkeuksellisia rajoituksia, joilla tähdättiin mustan pörssin kaupan estämiseen. Kiertueella tallennettiin live-levy "Glitter and Doom Live", joka julkaistiin marraskuussa 2009. Tuplajulkaisulla on 17 musiikkikappaleen lisäksi erilinen bonus-cd "Tom Tales", johon on koottu Waitsin kertomuksia ja välispiikkejä.


title: James LaBrie

text: Kevin James LaBrie (s. 5. toukokuuta 1963 Penetanguishene, Ontario) on kanadalainen muusikko, joka tunnetaan parhaiten Dream Theaterin laulajana.


title: James LaBrie

text: LaBrie alkoi laulaa ja soittaa rumpuja viisivuotiaana. Teini-ikäisenä hän toimi useissa yhtyeissä laulajana ja rumpalina. Vuonna 1981, 18-vuotiaana, hän muutti Torontoon. 1980-luvun lopussa LaBrie liittyi laulajaksi glam rock -yhtye Winter Roseen, joka julkaisi yhden levyn vuonna 1987. Tämän jälkeen Voivodin manageri Pierre Paradis otti häneen yhteyttä sivuprojektin merkeissä ja kertoi samalla newyorkilaisen Dream Theaterin etsivän laulajaa. LaBrie haki paikkaa ja lopulta hänet valittiin yhtyeen uudeksi laulajaksi yli 200 ehdokkaan joukosta. Koska yhtyeessä oli jo toinen Kevin (kosketinsoittaja Kevin Moore), alkoi LaBrie sekaannusten välttämiseksi käyttää toista nimeään James.


title: James LaBrie

text: LaBrie on yksi arvostetuimmista ja ihailluimmista progressiivisen rockin ja metallin laulajista. Dream Theaterin ja lukuisten sivuprojektien äänenä hän on omalta osaltaan ollut vaikuttamassa progressivisen musiikin kehitykseen. Hänen laaja äänialansa ja tunnusomainen, intensiivinen laulutyylinsä ovat saaneet suitsutusta niin ihailijoilta kuin kriitikoiltakin.


title: James LaBrie

text: LaBrie on vieraillut muun muassa Fates Warningin, Shadow Galleryn, Explorers Clubin ja Ayreonin albumeilla sekä Rushin, Emerson, Lake & Palmerin ja Queenin tribuuttialbumeilla. Hän on myös ollut mukana projekteissa nimeltä MullMuzzler ja Frameshift. LaBrie on myös julkaissut kolme sooloalbumia: "Elements of Persuasion" ilmestyi vuonna 2005, "Static Impulse" vuonna 2010 ja "Impermanent Resonance" vuonna 2013.


title: James LaBrie

text: LaBrien musiikkimaku on melko kirjava. Hän mainitsee suosikeikseen yhtyeet Metallica, Aerosmith, Van Halen, Journey ja Judas Priest sekä taidemusiikin säveltäjät Mozart, Vivaldi ja Beethoven. Suurimpina vaikuttajinaan hän pitää laulajia Steve Perry, Freddie Mercury, Sting, Paul Rodgers ja Nat King Cole.


title: James LaBrie

text: Vapaa-aikanaan LaBrie harrastaa retkeilyä, laskettelua ja lukemista. Hänen suosikkikirjailijoitaan ovat Anne Rice, Dee Brown, Robert Utley ja Forest Carter. Hän asuu Torontossa vaimonsa Karenin ja kahden lapsensa kanssa.


title: Sommen taistelu

text: Sommen taistelu käytiin ensimmäisessä maailmansodassa länsirintamalla Ison-Britannian ja Saksan välillä. Taistelu alkoi 1. heinäkuuta 1916 ja kesti noin viisi kuukautta. Brittien ja ranskalaisten hyökkäys Saksan asemiin ei johtanut brittien haluamaan läpimurtoon. Tappiot olivat länsirintaman suurimmat koko sodan ajalta. Sommen taistelu aiheutti suuren osan länsirintaman tappioista heinä-lokakuussa 1916. Ympärysvallat etenivät Sommella noin 10 km, mutta menettivät kaatuneina ja haavoittuneina noin 620 000 miestä. Kuolleita ja kadonneita näistä oli noin 147 000. Saksan tappiot olivat suunnilleen samansuuruiset. Sommen taistelusta tuli suurin brittien koskaan käymä taistelu. Sommen taistelu oli ensimmäinen taistelu, jossa panssarivaunuja käytettiin niin, että sillä oli taktista merkitystä.


title: Sommen taistelu

text: Sommen taistelu oli ensimmäisiä suuria offensiiveja. Se käytiin uusilla aseilla ja vanhoilla taktiikoilla. Niinpä vähäinenkin eteneminen Sommella lunastettiin valtavilla tappioilla. Yksi kilometri etenemistä vastasi 40 000 miestä kaatuneina, haavoittuneina ja kadonneina. Brittikenraali Douglas Haigin tarkoitus oli saada saksalaisten joukot tuhotuksi. Mutta tämä johti myös omien joukkojen tuhoutumiseen. Tiedustelu ja viestintä eivät brittien puolella Sommella toimineet.


title: Sommen taistelu

text: Hyökkäyksen tarkoitus oli saada aikaan läpimurto länsirintamalla ja kukistaa Saksa. Operaatio pyrki myös tuhoamaan Saksan armeijaa. Joidenkin mielestä britit päättivät hyökätä Sommessa helpottaakseen painetta, jonka saksalaisten hyökkäys Verdunissa ranskalaisten asemiin aiheutti.


title: Sommen taistelu

text: Useimmat brittien ja ranskalaisten komentajat epäilivät johtaisiko hyökkäys läpimurtoon. Mutta ylin johto, lähinnä kenraali Haig, uskoi hyökkäykseen, ja niinpä Haigia alemmat johtoupseerit eivät uskaltaneet asettua häntä vastaan.


title: Sommen taistelu

text: Sommen rintamanosa oli ollut melko rauhallinen siitä lähtien, kun asemasotavaihe oli alkanut. Muun muassa ilmatiedustelulla oli otettu selville saksalaisten asemat, joita voitaisiin tykistöllä pommittaa.


title: Sommen taistelu

text: Mutta koska hyökkäys vaati valtavia joukkojen keskityksiä pitkän aikaa etukäteen, saksalaiset saivat vihiä hyökkäyksestä kauan ennen sen alkua. Saksalaisten lentäjät näkivät ilmasta käsin vilkastuvan toiminnan linjojen tuolla puolen. Pitkään jatkunut tykistön tulivalmistelu ja sotavangiksi saadut tai loikanneet liittoutuneiden sotilaat varoittivat saksalaisia tulevasta hyökkäyksestä. Saksalaisilla oli alivoimaiset 12 divisioonan joukot ympärysvaltojen 52 divisioonaa vastassa. Ympärysvalloilla oli Sommessa kuusinkertainen määrä tykistöä ja muutakin materiaalia enemmän kuin saksalaisilla. Liittoutuneilla oli myös ilmaherruus taistelun alussa. Tämän rintamanosan saksalainen johtaja Below pyysi lisää materiaalia, kenraali Falkenhayn ei suostunut, koska uskoi englantilaisten hyökkäävän pohjoisemman 6. armeijan kimppuun ja taistelun alussa piti Sommen hyökkäystä vain harhautuksena.


title: Sommen taistelu

text: Saksalaisia auttoi se, että he olivat linnoittautuneet bunkkereihin ja syviin juoksuhautoihin hyvin. Kun hyökkäystä valmisteltiin, yli puoli miljoonaa ilmoittautui vapaaehtoiseksi. Vapaaehtoisista valittiin 13 divisioonaa. Lopuissa divisioonissa oli vain ammattisotilaita. Ensimmäisen hyökkäyspäivän tavoite oli vallata 1. tai jopa 2. saksalaisten puolustuslinja.


title: Sommen taistelu

text: Brittien Sommella käyttämä taktiikka oli erittäin yksinkertainen. Ensin tykistökeskitys, jonka jälkeen jalkaväen oli määrä vallata tykistön taistelukyvyttömiksi tekemät asemat. Jalkaväen hyökkäystä valmisteltiin ampumalla viikon ajan lähes tauotta tykistökeskityksiä pitkin 29 kilometrin pituista rintamaa. Tulitus alkoi 24, kesäkuuta. Kaikkiaan käytettiin 1,5 miljoonaa kranaattia. Kohdealueen osia muuttui jatkuvassa kranaattitulessa kuun maisemaa muistuttavaksi. Hyökkääjät harhauttivat saksalaisia lakkaamalla pommittamasta puolustuslinjoja, ja siirtämällä tulen painopisteen linjojen taakse, niin kuin jalkaväkihyökkäyksessä ja tulittamalla uudestaan puolustuslinjoja.


title: Sommen taistelu

text: Valtava tykistökeskitys tuhosikin paljon elävää voimaa ja aseistusta saksalaisten puolella ja demoralisoi saksalaisia. Etulinjan puolustuskyky hävisi suurelta osin. Saksalaisten puolelta tullut tykkituli hävisi lähes kokonaan. Mutta silti osa saksalaisten puolustuslaitteista ja tykistöä jäi ehjiksi. Myös maanalaiset bunkkerit kestivät tykkitulen. Kylien ja talojen raunioissa jäi henkiin enemmän puolustajia kuin muualla. Lentokoneet pommittivat saksalaisten asemia ja rintaman takana olevia huoltovarikoita, siltoja, rautateitä ja esikuntia.


title: Sommen taistelu

text: Tykistövalmistelun lisäksi käytettiin maan alle kaivettuja miinoja vihollisen puolustuslinjan murtamiseksi. Myös taistelukaasua päästetiin tykistökeskityksen aikana kohti saksalaisten asemia moneen otteeseen.


title: Sommen taistelu

text: 1. heinäkuuta kello 7.30 tykistö suoritti rajun tulivalmistelun. Britit olivat kaivaneet saksalaisten juoksuhautojen alle tunneleita, jotka oli täytetty räjähteillä ja jotka sitten laukaistiin. Maanalaiset pommit tuhosivat saksalaisten asemia, silpoivat kohdallaan olevia sotilaita, ja niiden nostattamat maamassat hautasivat puolustajia alleen.


title: Sommen taistelu

text: Ympärysvaltojen tykistövalmistelutauko kesti muutaman minuutin ennen kuin hyökkäys lähti kunnolla käyntiin. Sinä aikana saksalaiset ehtivät jo valmistautua hyökkäykseen. Kun sitten hyökkäys alkoi, brittien lähinnä ylivoimaan perustuva taktiikka osoittautui tehottomaksi. Hyökkäys epäonnistui lähes täysin painopistealueellaan la Boisellen lähellä ja pohjoisella rintamanosalla. Jotkut joukko-osastot pysähtyivät ei-kenenkään maalle, toiset pääsivät saksalaisten juoksuhautoihin melko pieninä ryhminä. Nämä saksalaiset ajoivat pois päivän kuluessa. Brittien rintaman eteläosassa ja ranskalaisten alueella saavutettiin 1. päivän tavoitteet edetä 1-2. puolustuslinjoille.


title: Sommen taistelu

text: Britannian sotilasjohto ei uskonut, että vapaaehtoissotilaat, jotka eivät olleet saaneet kuin lyhyen peruskoulutuksen, olisivat kyenneet monimutkaisiin manöövereihin. Niinpä sotilaat rynnäköivät noin 100 metrin välein riveinä, jotka yksinkertaisesti juoksivat eteenpäin taistelukentällä. Koska raskasta tykistöä ei käytetty niin tehokkaasti kuin se olisi ollut mahdollista, joissain kohdin rintamaa saksalaisten puolustusasemat olivat vahingoittumattomat. Ei ollut käytetty kyllin voimakkaasti räjähtäviä, syviin suojiin tepsiviä ammuksia. Englantilaiset tiedustelulentäjät näkivät koneista vain tykistön tuhoaman maaston ja olettivat, että myös saksalaisten asemat olivat tuhoutuneet.


title: Sommen taistelu

text: Tulivalmistelulla oli tarkoitus tuhota piikkilankaesteet. Kauhukseen ensimmäinen hyökkäysaalto huomasi, että piikkilanka oli monesta paikasta ehjä. Niin jalkaväki ei voinut edetä. Seuraava hyökkäysaalto työnsi etujoukkoa piikkilankoihin. Sitten saksalaiset aloittivat tappavan konekivääritulen monilla konekivääreillä. Neljä ensimmäistä hyökkäysaaltoa joutui konekivääritulen kohteeksi. Tuhannet sotilaat kuolivat ja haavoittuivat. Kynnelle kykenevät pakenivat takaisin, eikä uutta hyökkäystä saksalaisia vastaan aloitettu aamupäivällä.


title: Sommen taistelu

text: Ensimmäisenä päivänä saatiin vallattua joitakin alueita. Aluevaltaukset olivat erittäin pieniä verrattuna menetettyihin 57 470 sotilaaseen, joista kuolleita oli 19 240. Sommen taistelun 1. päivänä britit kärsivät suurimmat tappiot, mitä mikään armeija on omaan aikaamme mennessä yhden päivän aikana kärsinyt; tappioluvut vaihtelevat lähteestä riippuen, mutta yleensä tappioiksi mainitaan noin 60 000 miestä kuolleina ja haavoittuneina. Esimerkiksi newfoundlandilaiset menettivät yli 90 prosenttia joukoistaan. 80 000 sotilasta joutui saksalaisten sotavangeiksi. Saksalaiset tappioiden on arveltu olleen noin 8 000 miestä.


title: Sommen taistelu

text: Ranskalaisten tappiot olivat alle 2000 miestä, ja he etenivät nopeasti tykistön pommittaman vyöhykkeen läpi. He tuottivat vastustajalleen suuremmat tappiot kuin mitä itse kärsivät. Niinpä he olivat heinäkuun 1. päivän iltana puolustajan 2. linjalla. Mutta hekin joutuivat pian vastahyökkäysten kohteeksi. Myös ranskalaisten eteneminen pysähtyi.


title: Sommen taistelu

text: Hyökkäys aiheutti saksalaistenkin rintamaan aukkoja, mutta täydennysmiehiä oli hankala saada korvaamaan katastrofaaliset tappiot, ja muutaman päivän kuluttua saksalaisten rintama oli taas yhtä kestävä kuin taistelun alussa. Lisäksi saksalaiset tekivät monia onnistuneita vastahyökkäyksiä.


title: Sommen taistelu

text: Englantilaiset uusivat seuraavina päivinä hyökkäyksensä pienemmissä mitoissa, mutta vain pienin aluevoitoin. Englantilaisten ja ranskalaisten hyökkäys pysähtyi 5. heinäkuuta 1916.


title: Sommen taistelu

text: Britit muuttivat taktiikkaansa. Lyhyen tulivalmistelun jälkeen neljä brittidivisioonaa aloitti yllätyshyökkäyksen. Melko vähäisin tappioin vangittiin noin 4 000 saksalaista ja vallattiin Bazentin-le Petit’n kylät.


title: Sommen taistelu

text: Vain 3 000 miehen eteläafrikkalainen prikaati valtasi suurimman osan Delvillen metsästä. Prikaati jäi saarroksiin, mutta se onnistui pitämään pintansa. 20. heinäkuuta prikaati jätti metsän, mutta se vallattiin pian uudestaan.


title: Sommen taistelu

text: Britit yrittivät 23. heinäkuuta aloittaa offensiivinsa uudelleen hyökkäyksellä, jota myöhemmin kutsutaan Pozièresin kukkulan taisteluksi. Varsinkin australialaiset ja uusiseelantilaiset joukot hyökkäsivät kohti Pozièresin kylää. 25. heinäkuuta kylä oli vallattu, mutta sitten rintamalinja juuttui paikoilleen. 1. elokuuta taistelut laantuivat lopullisesti. Sommella oli menetetty 158 000 miestä ja muualla länsirintamalla 40 000 miestä.


title: Sommen taistelu

text: Heinäkuun hyökkäys oli täyttänyt tavoitteensa välttävästi. Kuitenkin suunnitelman mukaan hyökkäystä oli jatkettava, ja siksi taistelut jatkuivat laimentuneina marraskuuhun asti. Toinen syy oli ”Concorde-ilmiö”: tappiot olivat niin suuret, ettei uhrauksia haluttu heittää hukkaan.


title: Sommen taistelu

text: Taistelut Verdunissa liittyivät suurelta osin Sommen offensiiviin, koska hyökkäyksen jatkuessa kuukausia Saksan esikuntapäällikkö kenraali Erich von Falkenhayn havaitsi, että taistelu voidaan muuttaa Saksan hyökkäykseksi. Von Falkenhayn uskoi, että jos Ranskan armeija murtuisi, se käynnistäisi dominoefektin, joka ratkaisisi Saksan ja Itävalta-Unkarin sodan Ison-Britannian, Italian ja Venäjän kanssa keskusvaltojen hyväksi.


title: Sommen taistelu

text: 1915 käydyt suuret taistelut olivat heikentäneet Ranskan armeijaa, ja nyt saksalaiset iskivät voimalla Verdunin linnoitusalueelle. Von Falkenhayn arveli, että jos Saksa iskisi voimalla Verduniin, ranskalaiset lähettäisivät sinne paljon miehiä. Piirityksellä ja raskaalla tykistöllä heidät olisi sitten helppo tuhota puolustusasemiinsa. Von Falkenhayn päätelmät olivat realistisia, mutta ne pettivät kaikesta huolimatta. Verdunin taistelun aikana siellä oli yhteensä lähes 80 % Ranskan armeijasta. Saksalaisten menetykset olivatkin lähes yhtä suuret kuin Ranskan armeijan.


title: Sommen taistelu

text: Kun Verdunissa taisteltiin, brittiarmeija joutui ottamaan suurelta osin rintamavastuun alueista jotka ennen olivat olleet ranskalaisten vastuulla. Elo–syyskuussa brittien hyökkäys Sommessa jatkui toisinaan vielä entisellä voimallaan, mutta koska ranskalaiset olivat sidoksissa Verdunin taisteluun, oli brittirintama satojatuhansia sotilaita heikompi. Usein hyökkäys kulutti brittien joukkoja niin paljon, ettei heillä ollut enää voimia puolustaa vallattuja asemia.


title: Sommen taistelu

text: 15. syyskuuta brittien joukot käyttivät ensimmäisen kerran Mark I -panssarivaunua.


title: Sommen taistelu

text: Loka–marraskuussa hyökkäys pysähtyi lopullisesti asemiin, ja se oli lähinnä sarja tuloksettomia hyökkäyksiä kummaltakin puolelta.


title: Sommen taistelu

text: Ensi kertaa panssarivaunuja käytettiin Sommen Flers–Courceletteen taistelussa, joka alkoi 15. syyskuuta 1916. Briteillä oli 40 Mark I-panssaria, jotka olivat nykyajan mittojen mukaan alkeellisia. Britit pyrkivät niiden avulla murtamaan juoksuhautojen puolustuksen, joka pohjautui niihin sijoitettuihin konekivääreihin. Nämä käytännössä estivät jalkaväen ja ratsuväen rynnäköt. Niinpä uutuusasetta päätettiin käyttää. Ennen hyökkäystä britit tulittivat panssareiden toiminta-aluetta niin, että niille jäisi kulkukelpoisia käytäviä. Panssareissa oli paljon vikoja eivätkä kaikki päässeet taisteluun.


title: Sommen taistelu

text: 15 panssaria ylitti 15. syyskuuta 1916 lähtölinjan liikkuen hitaasti ja kömpelösti. Ne säikäyttivät saksalaiset, koska keveiden aseiden tuli ei näyttänyt tehoavan niihin. Kauhistuneet saksalaiset pakenivat brittipanssarien takia etulinjasta. Muutaman panssarit jäivät jumiin kaivantoihin. Yhden saksalaiset tuhosivat tykillä. Yhdeksän panssaria eteni vihollisen asemiin asti. Myöhemmin niiden avuksi tuli yhdeksän muuta. Vaikka ei ulkoa näkynyt, varsinkin konekiväärein varustettuja "naaraspuolisia" vaunuja vahingoitti pelkkä konekiväärituli. Kolmessa päivässä brittien hyökkäys eteni kaksi kilometriä. Panssarit toimivat joko yksittäin tai pieninä ryhminä tukien jalkaväen hyökkäystä. Panssarit sekä torjuivat vastahyökkäyksiä että hyökkäsivät itse. Näin britit saivat panssarien avulla merkittävän taktisen menestyksen. Mutta laajempaa läpimurtoa ei kyetty panssareita hyväksi käyttäen tekemään.Silti kenraali Haig tilasi tuhat tankkia lisää.


title: Sommen taistelu

text: Brittiarmeijan kärsimät suuret tappiotkin olisi voitu välttää. Siinä missä brittien taktiikka oli vain juosta omasta asemasta saksalaisten juoksuhautoihin, ranskalaiset etenivät pieninä ryhminä, jotka antoivat tulitukea toisilleen. Niinpä ranskalaisten tappiot olivatkin paljon pienemmät. Brittien käyttämä taktiikka muistuttikin paljon ihmisaaltohyökkäystä.


title: Sommen taistelu

text: Tavallisessa brittien jalkaväkipataljoonassa oli noin 800 miestä mutta vain kolmisenkymmentä paarinkantajaa. Niinpä kerralla saatiin kuljetettua vain 15 haavoittunutta, kun haavoittuneita saattoi olla yhdessä pataljoonassa kerralla satoja. Kuolleista joka kolmas tai ehkä jopa joka toinen olisi saatu pelastettua, jos heidät olisi saatu hoitoon ajoissa.


title: Sommen taistelu

text: Sommen taistelulla ei ollut voittajia vaan enemmänkin vain häviäjiä. Taistelun aikana niin ympärysvallat kuin Saksakin tekivät monia hyökkäyksiä, joista useimmat olivat täysin hyödyttömiä, ja kärsivät suuria tappioita. Kun taistelussa kuoli tai haavoittui yli miljoona ihmistä, britit etenivät yhteensä vajaat kolme kilometriä. Saksalaisten kannalta taistelun tulos oli hyvä siinä mielessä, että he pysäyttivät suurhyökkäyksen, tosin kovin tappioin. Ympärysvaltojen kannalta Sommen taistelu oli hyvä siinä mielessä, että se kulutti merkittävästi Saksan asevoimaa ja demoralisoi armeijaa. Lisäksi sen tuloksena paine Verdunissa heikkeni, mikä oli taistelun tarkoituskin.


title: Uskonnollinen yhdyskunta

text: Uskonnollinen yhdyskunta on Suomen uskonnonvapauslain mukaan joko:


title: Uskonnollinen yhdyskunta

text: Rekisteröity uskonnollinen yhdyskunta (lyh. "uy") on erillinen yksityisoikeudellinen yhteisömuoto. Se muistuttaa rekisteröityä yhdistystä.


title: Uskonnollinen yhdyskunta

text: Kaikki uskonnolliset ryhmät eivät ole uskonnollisia yhdyskuntia. Uskonnollinen ryhmä voi harjoittaa toimintaansa myös aatteellisena yhdistyksenä, joko rekisteröityneenä tai rekisteröimättömänä. Ryhmän taustalla voi olla myös säätiö kuten Pelastusarmeijalla.


title: Uskonnollinen yhdyskunta

text: Uskonnollisista yhdyskunnista on säädetty uskonnonvapauslaissa. Osa uskonnonvapauslain pykälistä koskee kaikkia uskonnollisia yhdyskuntia, osa ainoastaan rekisteröityjä uskonnollisia yhdyskuntia. Suomen evankelisluterilaista kirkkoa ja Suomen ortodoksista kirkkoa koskevat myös kirkkolainsäädäntö ja laki ortodoksisesta kirkosta.


title: Uskonnollinen yhdyskunta

text: Rekisteröity uskonnollinen yhdyskunta on yksityisoikeudellinen yhteisö. Evankelis-luterilaisella ja ortodoksisella kirkolla on erityinen julkisoikeudellinen asema.


title: Uskonnollinen yhdyskunta

text: Rekisteröidyistä uskonnollisista yhdyskunnista on säädetty uskonnonvapauslaissa. Niihin sovelletaan myös tiettyjä yhdistyslain säädöksiä.


title: Uskonnollinen yhdyskunta

text: Uskonnonvapauslaissa on säännökset yhdyskunnan perustamisesta, rekisteröinnistä ja yhdyskuntajärjestyksestä.


title: Uskonnollinen yhdyskunta

text: Yhdyskuntia on saanut perustaa vapaasti vuodesta 1923 alkaen. Tätä ennen vuodesta 1889 alkaen sai perustaa vain sellaisia kristittyjä uskontokuntia, jotka "seisovat muun protestanttisen kuin evankelis-lutherilaisen uskonopin kannalla".


title: Uskonnollinen yhdyskunta

text: Uskonnollisia yhdyskuntia on virallisesti noin 50. Käytännössä kuitenkin esimerkiksi suomenkieliset baptistit ja ruotsinkieliset baptistit ovat muodollisesti omia yhteisöjään, ja Turun ja Helsingin juutalaisseurakunnat virallisesti erillisiä; toisaalta muun muassa Jehovan todistajat on virallisesti yksi yhdyskunta, joka on sisäisesti jakautunut seurakuntiin. Suurimmat yhdyskunnat (evankelisluterilaista ja ortodoksista kirkkoa lukuun ottamatta) ovat Jehovan todistajat, Suomen vapaakirkko ja Katolinen kirkko Suomessa. Helluntailiike on toiminut yhdistyksinä, mutta pieni osa seurakunnista on liittynyt Helluntaikirkon yhteyteen. Jos tarpeeksi monet yhdistysseurakunnat siirtyvät yhdyskuntaan, tulee Suomen Helluntaikirkosta Suomen suurin yhdyskunta.


title: Uskonnollinen yhdyskunta

text:
Uskonnollisen yhdyskunnan jäsenyys on väestötieto ja se merkitään väestötietojärjestelmään.
Vanhemmat voivat liittää alle 12-vuotiaan uskonnollisen yhdyskunnan jäseneksi. 12 vuotta täyttäneen liittäminen tai erottaminen vaatii myös hänen oman suostumuksensa. 15 vuotta täyttänyt taas voi itse erota tai liittyä vanhempien suostumuksella. Liittyminen tapahtuu ilmoittamalla ko. yhdyskunnalle, joka voi valita jäsenensä. Eroamisesta voi ilmoittaa kirjallisesti myös maistraatille.


title: Uskonnollinen yhdyskunta

text: Rekisteröidyn uskonnollisen yhdyskunnan ja rekisteröidyn yhdistyksen eroista osa seuraa suoraan uskonnonvapauslaista. Toisaalta erillinen oikeushenkilön muoto mahdollistaa muissa säädöksissä helpon erottelun, jonka ansiosta uskontokuntia voidaan yhdistyksiin nähden helposti syrjiä tai suosia.


title: Uskonnollinen yhdyskunta

text: Rekisteröidyn uskonnollisen yhdyskunnan jäseninä voi olla vain yksityishenkilöitä, kun yhdistys voi koostua esimerkiksi yhtiöistä. Yhdyskunnan hallinnon ei tarvitse olla kansanvaltainen: yhdistyksessä päätösvalta kuuluu lähtökohtaisesti jäsenille, kun taas yhdyskunnan päätösvallasta määrätään sen säännöissä. Yhdyskunnan hallitukseksi riittää yksi henkilö, kun yhdistyksessä tarvitaan kolme, eikä hallitusta tarvitse valita vaaleilla. Yhdyskunnan perustamiseen tarvitaan 20 henkeä, yhdistyksen perustamiseen 3.


title: Uskonnollinen yhdyskunta

text: Yhdyskunnilla on joitakin etuja yhdistyksiin nähden, muun muassa varainsiirtoveroa ei tarvitse yhdyskunnan maksaa. Yhdyskunnat voivat anoa vihkimisoikeutta, yhdistykset (esimerkiksi uskonnottomia katsomuksia edustavat Humanistiliitto ja Vapaa-ajattelijain liitto) eivät voi. Lisäksi uskonnollinen yhdyskunta voi hankkia viiniä ehtoolliskäyttöön verottomasti.


title: Uskonnollinen yhdyskunta

text: Vuoden 2003 lainmuutos lähensi rekisteröityjä uskonnollisia yhdyskuntia yhdistyksiin. Se muun muassa poisti yhdyskunnilta rajoituksen omistaa ilman erillislupaa muuta kiinteistöä kuin kirkon, hautausmaan ja vastaavaa omaan toimintaan käytettyä tilaa. 1. elokuuta 2006 saakka kukaan ei saanut kuulua samaan aikaan kuin yhteen uskonnolliseen yhdyskuntaan. Samalla hetkellä astui voimaan myös kirjanpitovelvollisuus yhdyskunnille, samalla tavoin kuin yhdistyksillä oli jo aiemmin.


title: Uskonnollinen yhdyskunta

text: Kirkon ja valtion eron kannattajien mukaan valtion tulee olla uskontoihin nähden puolueeton. Muun muassa Vapaa-ajattelijain liiton mielestä kaksi valtiokirkkoa, Suomen evankelis-luterilainen kirkko ja Suomen ortodoksinen kirkko, tulee muuttaa tavallisiksi yhdistyksiksi, jotka perivät jäsenmaksunsa kuten muutkin yhdistykset eivätkä kirkollisveron kautta. Kirkoilla ei tulisi olla julkisoikeudellista asemaa eikä mitään erioikeuksia. Lainsäädännössä ei liiton mukaan tarvita erillistä rekisteröidyn uskonnollisen yhdyskunnan käsitettä, vaan uskontokunnat voisivat järjestäytyä tavallisiksi yhdistyksiksi. Tämä parantaisi liiton mielestä uskonnonvapautta ja antaisi mahdollisuuden kuulua useisiin uskontokuntiin. Myös uuden uskontokunnan perustaminen helpottuisi.


title: Poincarén otaksuma

text: Poincarén otaksuma eli Poincarén konjektuuri on puhtaasti matemaattinen otaksuma, jonka mukaan jokainen kompakti yhdesti yhtenäinen n-monisto on homeomorfinen n-pallon kanssa.


title: Poincarén otaksuma

text: Poincarén otaksuma liittyy topologiaan, jossa tutkitaan pintojen samankaltaisuutta. Otaksumassa on kysymys siitä, ovatko tietyn tyyppiset pinnat perusrakenteeltaan samanlaisia kuin pallon pinta. Otaksuman mukaan tiettyjä n-ulotteisen pallon ominaisuuksia omaava monisto onkin n-ulotteinen pallo.


title: Poincarén otaksuma

text: Henri Poincaré päätteli vuonna 1900, että missä tahansa ulottuvuudessa yksinkertaisin kappale on aina tasainen pallo ilman koloja. Yksiulotteisessa se on piste, kaksiulotteisessa ympyrä, kolmiulotteisessa pallo ja niin edelleen. Konjektuurissa on kyse tämän todistamisesta kaikille ulottuvuuksille. Sen teki Grigori Perelman vuonna 2002 erikoistapauksena Thurstonin geometrisointiotaksumasta.


title: Poincarén otaksuma

text: Tapaukset n=0 tai n=1 ovat triviaaleja, n=2 on klassinen, n=3 Perelmanin todistama, n=4 todisti Freedman vuonna 1982 (ja sai todistuksestaan vuoden 1986 Fieldsin mitalin), n=5 todisti Zeeman vuonna 1961, n=6 todisti Stalling vuonna 1962 ja tapaukset n>6 Smale vuonna 1961. Smale onnistui kuitenkin myöhemmin löytämään uuden todistuksen tapauksille n>4.


title: Poincarén otaksuma

text: Poincarén otaksuma kuuluu Clay-instituutin niin sanottuihin Millennium-ongelmiin eli miljoonan dollarin ongelmiin. Instituutti nimittäin lupasi ensimmäisestä oikeasta todistuksesta tai vastaesimerkistä miljoona Yhdysvaltain dollaria. Huhtikuussa 2002 Dunwoody esitti lauseelle lupaavan oloisen todistusyrityksen, josta löytyi kuitenkin virhe. Perelman onnistui kuitenkin todistuksessaan, ja nykyään Perelmanin todistusta pidetään oikeana. Matematiikassa on kuitenkin tapana tutkia huolella ja kauan kuuluisten ongelmien lupaavilta tuntuvia ratkaisuyrityksiä.


title: Poincarén otaksuma

text: Poincarén otaksumasta saattaa tulla ensimmäinen ratkaistu Millennium-ongelma. Loppuvuodesta 2002 Grigori Perelmanin Steklovin matematiikan instituutista huhuttiin löytäneen todistuksen. Hänen otaksuttiin todistaneen myös yleisemmän otaksuman, Thurstonin geometrisointiotaksuman, joka näin ollen viimeistelisi Richard Hamiltonin alulle paneman työn. Vuonna 2003 Perelman teki aiheesta julkaisun ja antoi aiheesta sarjan luentoja Yhdysvalloissa. Useiden vuosien ja matemaatikkojen yhteistyön ansiosta matemaatikot totesivat Perelmanin todistuksen oikeaksi. Kesäkuussa 2006 "Asian Journal of Mathematics" julkaisi Cao Huaidongin (Lehigh’n yliopisto, Pennsylvania) ja Zhu Xipingin (Zhongshanin yliopisto, Kiina) paperin, jossa oli täydennetty Perelmanin tuloksia. Julkaisun on varmistanut oikeaksi muun muassa Fieldsin mitalisti Shing-Tung Yau.


title: Poincarén otaksuma

text:
Poincarén otaksumassa mietitään, minkä muotoinen on maailmankaikkeus, avaruus. Koska avaruutta on mahdotonta katsoa ulkoa päin, täytyy sen muoto yrittää selvittää sisältä käsin. Esimerkissä matkaan lähetetään raketti, johon on kiinnitetty äärettömän pitkä köysi. Raketin kierrettyä maailmankaikkeuden, se palaa takaisin maahan, jolloin maassa olevilla ihmisellä on köyden kummatkin "päät". Mitä tapahtuisi, jos maassa olevat ihmiset alkaisivat hinata köyttä takaisin maahan? Tulisiko köysi kokonaisuudessaan takaisin maahan, vai jäisikö se kiinni avaruuteen? Köysi juuttuisi kiinni avaruuteen, jos avaruus on "donitsin" muotoinen. Poincarén konjektuuri sen sijaan olettaa köyden palaavan takaisin maahan ja Perelman todisti näin käyvän.
Kun köysi palaa takaisin maahan, kertoo se avaruuden muodon olevan pallomainen.


title: Poincarén otaksuma

text:
Australialaisessa tiedeohjelmassa konjenktuuri yksinkertaistetaan näin:
Ohjelmassa valotetaan asiaa kuution muotoisella ilmapallolla, joka puhallettuna on pallo. Jos ihmisestä yrittäisi tehdä ilmapallon, hänestä ei tulisikaan palloa, vaan donitsi (suusta alkaa donitsin reikä, joka kulkee ihmisen läpi). Eli pallo on "yhdesti yhtenäinen" mutta donitsi ei.


title: Gilbreathin konjektuuri

text: Gilbreathin konjektuuri on alkulukuihin liittyvä lukuteoriaotaksuma, jonka Norman L. Gilbreath julkaisi vuonna 1958.


title: Gilbreathin konjektuuri

text: Kirjoitetaan kaikki alkuluvut jonoon:


title: Gilbreathin konjektuuri

text: Muodostetaan sitten näin saadusta jonosta kahden peräkkäisen luvun erotuksen itseisarvo ja tehdään näistä uusi jono. Jatkamalla näin saadaan seuraavat jonot:


title: Gilbreathin konjektuuri

text: Yhtäpitävästi olkoon formula_1 jonon "n":s alkio ja formula_2 uuden jonon "n":s alkio. Nyt


title: Gilbreathin konjektuuri

text: Gilbreathin konjektuurin mukaan jokaisen jonon ensimmäinen luku on 1, lukuun ottamatta ensimmäistä jonoa. Jokaisen jonon toinen luku on siis oltava 0 tai 2, lukuun ottamatta ensimmäistä jonoa. Otaksuma on varmistettu todeksi lukuun 10 asti.


title: Gilbreathin konjektuuri

text: Jo ennen Gilbreathia François Proth oli löytänyt ja julkaissut ilmiön vuonna 1878. Proth väitti myös todistaneensa sen, mutta todistus oli virheellinen.


title: Rich Text Format

text: Rich Text Format (RTF) eli "rikastettu teksti" on yleinen muotoillun tekstin tallennusmuoto, joka eroaa tavallisesta tekstistä (*.txt) tallentamalla tiedostoihin myös fontit ja fonttikoot sekä yleiset muotoilut (kursivointi, lihavointi ja alleviivaus). RTF-muodossa voidaan näin ollen helposti siirtää tekstiä eri tekstinkäsittelyohjelmien ja niiden eri versioiden välillä. Yksi yleisimpiä RTF-tiedostoja käsitteleviä ohjelmia on Microsoftin WordPad. Myös useat muut sovellukset käyttävät RTF-tiedostoja juuri niiden helppokäyttöisyyden vuoksi. RTF-muotoisten tiedostojen pääte on tavallisesti .rtf. RTF-muodon kehittämisen aloitti Microsoft vuonna 1987.


title: Rich Text Format

text: RTF-tiedostot ovat jokseenkin luettavissa sellaisinaan. Yksinkertainen RTF-tiedosto voi olla vaikka seuraavanlainen:


title: Rich Text Format

text: Esimerkki näyttää tekstinkäsittelyohjelmassa suurin piirtein tällaiselta:


title: Rich Text Format

text:
RTF-testitiedosto
Keskellä on korostettua tekstiä


title: Queensrÿche

text: Queensrÿche on yhdysvaltalainen progressiivista metallia soittava yhtye. Se perustettiin Seattlen lähellä Bellevuessa Washingtonin osavaltiossa vuonna 1981.


title: Queensrÿche

text: Queensrÿche on muun muassa Fates Warningin ja Dream Theaterin ohella yksi progressiivisen metallin pioneereista. Erityisesti albumi "Rage for Order" (1986) oli määrittelemässä tyylilajia, ja "" (1988) on yksi metallimusiikin merkittävimmistä konseptialbumeista. Queensrÿchea on kutsuttu ”ajattelevan miehen metalliksi”, koska yhtyeen kappaleet ovat usein pohdiskelevia ja jopa yhteiskuntakriittisiä. 1980- ja 1990-luvuilla yhtye myös erottui monista aikalaisistaan herrasmiesmäisellä ja vaatimattomalla käytöksellään. Yhtyeen kaupallisesti menestyksekkäin jakso ajoittui mainittujen vuosikymmenten vaihteeseen, jolloin se julkaisi Yhdysvalloissa platinalevyllä palkitut albumit "Operation: Mindcrime", "Empire" (1990, triplaplatinaa) ja "Promised Land" (1994). Yhtyeen suurin listahitti on "Empirelta" singlenä julkaistu balladi ”Silent Lucidity”. Se ja "Operation: Mindcrimen" ”I Don’t Believe in Love” olivat myös ehdolla Grammy-palkinnon voittajaksi.


title: Queensrÿche

text: Queensrÿchen alkuperäiskokoonpanoon kuuluivat kitaristi Chris DeGarmo, basisti Eddie Jackson, rumpali Scott Rockenfield, laulaja Geoff Tate ja kitaristi Michael Wilton. Kappaleet olivat pääasiassa DeGarmon ja Wiltonin säveltämiä ja Taten sanoittamia. DeGarmo jätti yhtyeen vuonna 1998, ja hänet ovat vuorollaan korvanneet Kelly Gray, Mike Stone ja Parker Lundgren. Muut alkuperäisjäsenet erottivat Taten yhtyeestä vuonna 2012 ja jatkoivat uuden laulajan Todd La Torren kanssa, mistä seurasi Taten aloittama oikeusjuttu, jonka aikana yhtyeestä oli olemassa kaksi versiota. Queensrÿche-nimi jäi lopulta Jacksonille, Rockenfieldille ja Wiltonille, ja Tate nimesi yhtyeensä .


title: Queensrÿche

text: Kitaristi Michael Wilton ja rumpali Scott Rockenfield perustivat 1980-luvun alussa yhtyeen nimeltä Cross+Fire, jonka repertuaariin kuului muun muassa Iron Maidenin ja Krokusin kappaleita. Pian yhtyeeseen liittyivät kitaristi Chris DeGarmo, joka oli aikaisemmin soittanut Wiltonin kanssa vuonna 1978 perustetussa Jokerissa, ja basisti-laulaja Mark Hovland. Jälkimmäinen jätti yhtyeen muutaman konsertin jälkeen, koska ei pitänyt yhtyeen tyylistä, ja hänen tilalleen basistiksi tuli Rockenfieldin koulukaveri Eddie Jackson. Vuosi oli 1981, ja yhtye vaihtoi nimekseen The Mob Black Sabbathin ”The Mob Rules” -kappaleen mukaan. Ilman laulajaa ollut The Mob pyysi 19. syyskuuta 1981 paikallisella Metalfest-festivaalilla ollutta konserttiaan varten apuun muun muassa Tyrant- ja Babylon-nimisissä yhtyeissä mainetta saaneen muutamaa vuotta vanhemman Geoff Taten. Babylonin hajottua Tate esiintyi The Mobin kanssa vielä muutamaan otteeseen, mutta piti enemmän progressiivisemmasta musiikista, eikä jäänyt yhtyeeseen pysyvästi.


title: Queensrÿche

text: Myös The Mob oli alun perin cover-yhtye, mutta esiintymisistään saaman positiivisen palautteen jälkeen jäsenet alkoivat pian kirjoittaa ja harjoitella omia kappaleitaan. Yhtyeen koottua rahat ensimmäisen demon äänittämiseen loppukesällä 1982 tällä välin Myth-nimiseen yhtyeeseen liittynyt Tate kutsuttiin jälleen apuun. The Mob äänitti kappaleet ”Queen of the Reich”, ”Nightrider”, ”Blinded” ja ”The Lady Wore Black”, jotka muistuttivat tyyliltään Iron Maidenia ja brittiläisen heavyn uutta aaltoa. Jälkimmäisestä kappaleesta puuttuivat sanat, jotka Tate kirjoitti studiossa. Demoa lähetettiin levy-yhtiöihin, mutta yhtye sai kielteisen vastauksen jokaisesta. Paikallisen levykaupan Easy Street Recordsin omistajat Kim ja Diana Harris kuitenkin kiinnostuivat demosta ja tekivät managerointisopimuksen yhtyeen kanssa. Kaksikon ehdotuksesta yhtye vaihtoi nimekseen Queensrÿche demolla olleen kappaleen mukaan.


title: Queensrÿche

text: Managerien suhteiden kautta Queensrÿchen demo päätyi brittiläisen "Kerrang!"-lehden toimittajalle, joka kirjoitti siitä lehteen ylistävän arvion. Arvion herättämän suuren kiinnostuksen myötä yhtye päätti julkaista demon omakustanne-EP:nä oman 206 Records -levymerkkinsä kautta vuonna 1983. Albumi sai omakustanteeksi huomattavasti radiosoittoa ja myi hyvin, minkä seurauksena Tate päätti viimein erota Mythistä ja liittyä Queensrÿcheen pysyvästi. Kesäkuun 1983 lopulla yhtye soitti kaksi konserttia Zebran lämmittelijänä. Pian tämän jälkeen yhtye sai pitkän levytyssopimuksen EMIn EMI America Records -levymerkiltä, joka julkaisi EP:n uudelleen. Se nousi "Billboardin" Billboard 200 -listan sijalle 81, ja yhtye konsertoi julkaisua seuranneella kiertueellaan muun muassa Quiet Riotin, Twisted Sisterin ja Dion kanssa.


title: Queensrÿche

text: "Queensrÿche"-EP:n kiertueen jälkeen yhtye matkusti Lontooseen äänittämään ensimmäistä kokopitkää albumiaan. Tuottajana toimi muun muassa Pink Floydin kanssa mittavasti yhteistyötä tehnyt James Guthrie ja orkesterisovituksia albumille teki elokuvamusiikistaan tunnettu Michael Kamen. "The Warning" ilmestyi syyskuussa 1984 ja oli huomattavasti yhtyeen esikoislevytystä progressiivisempi. Yhtye sai kokea myös suuren levy-yhtiön kirot, kun EMI uudelleenmiksasi albumin ja muutti kappalejärjestystä ilman yhtyeen suostumusta. Albumi sijoittui Billboard 200 -listan sijalle 61 ja palkittiin lopulta myös kultalevyllä vuonna 1991. Albumin singlet eivät nousseet listoille Yhdysvalloissa, mutta kappaleesta ”Take Hold of the Flame” tuli hitti ulkomailla, etenkin Japanissa. "The Warning" -kiertueen alkajaisiksi yhtye suuntasi elokuussa 1984 Japaniin, jossa taltioitiin video "Live in Tokyo". Heinäkuussa 1985 päättyneellä kiertueella yhtye esiintyi Euroopassa Dion ja Pohjois-Amerikassa Kissin ja Iron Maidenin lämmittelijänä, ja soitti myös muutamia konsertteja pääesiintyjänä.


title: Queensrÿche

text: Vuonna 1986 ilmestyneellä Neil Kernonin tuottamalla "Rage for Orderilla" kosketinsoittimet olivat vahvasti esillä ja Queensrÿche muutti ulkoista imagoaan lähemmäs glam metalin vastaavaa. Levy oli myös huomattavasti kokeellisempi kuin pääasiassa perinteistä heavy metalia sisältävä edeltäjänsä. Dalbello-lainakappaleesta ”Gonna Get Close to You” kuvattiin musiikkivideo. Albumi nousi Billboard 200 -listan sijalle 47 ja myi kultaa. Seuranneella kiertueella yhtye konsertoi muun muassa AC/DC:n, Ozzy Osbournen ja Bon Jovin kanssa. Kiertueella yhtyeen mukana oli myös kosketinsoittaja Randy Gane, joka oli aiemmin soittanut Mythissä Geoff Taten kanssa. "Rage for Orderin" kiertueen jälkeen yhtye teki managerointisopimuksen Q Prime Managementin kanssa, joka toimi myös muun muassa Def Leppardin ja Metallican taustalla.


title: Queensrÿche

text: Vuonna 1988 Queensrÿche julkaisi konseptialbumin "", jonka tuotti Peter Collins. Albumi kertoo Nikki-nimisestä narkomaanista, jonka salaperäinen tohtori X aivopesee toimimaan maanalaisen vastarintaliikkeen salamurhaajana. Oleellinen osa tarinaa on myös Nikkin ja prostituoidusta nunnaksi kääntyneen sisar-Maryn traaginen rakkaus. Sisar-Maryn roolissa kuultiin laulaja Pamela Moorea. Albumi sai hyvät arvostelut ja ylsi hitaasti alkaneesta levymyynnistä huolimatta Yhdysvalloissa platinamyyntiin (1 000 000). Käännekohta albumin menestyksessä tapahtui kappaleen ”Eyes of a Stranger” musiikkivideon päästyä televisioon MTV-kanavalle. Kappale myös nousi yhtyeen ensimmäisenä "Billboardin" Mainstream Rock Tracks -listalle, sijalle 35. Vuosina 1988–1989 yhtye konsertoi Def Leppardin ja Metallican kanssa. Yhtye pääsi myös valkokankaalle, kun kappale ”Last Time in Paris” soi "Ford Fairlane" -elokuvassa (1990). ”I Don’t Believe in Love” oli ehdolla Grammy-palkinnon voittajaksi kategoriassa "Best Metal Performance" vuonna 1990.


title: Queensrÿche

text: Seuraava albumi, jälleen Collinsin tuottama "Empire" (1990) oli Queensrÿchen uran kaupallinen huippukohta. Se nousi "Billboardin" listalla seitsemänneksi ja myi Yhdysvalloissa triplaplatinaa, Kanadassa platinaa (100 000) ja Britanniassa hopeaa (60 000). Singlenä julkaistu balladi ”Silent Lucidity” nousi Yhdysvalloissa Billboard Hot 100 -listan yhdeksänneksi ja Mainstream Rock Tracks -listan ensimmäiseksi sekä sai Grammy-ehdokkuuden kategorioissa "Best Rock Song" ja "Best Rock Vocal Performance by a Duo or Group" vuonna 1992. Myös kappaleista ”Jet City Woman” ja ”Another Rainy Night (Without You)” tuli suuria hittejä. Albumia seurannut "Building Empires" -kiertue oli yhtyeen ensimmäinen täysi kiertue pääesiintyjänä ja kesti 18 kuukautta. Yhtye käytti tilaisuuden hyväkseen ja esitti muun muassa "Operation: Mindcrime" -albumia kokonaisuudessaan suuren lavashow’n kera. Toukokuussa 1991 Wisconsinissa taltioiduista konserteista julkaistiin "" -livealbumi ja -video lokakuussa 1991. Yhtye esiintyi myös "Monsters of Rock" -kiertueella AC/DC:n, Metallican, Mötley Crüen ja The Black Crowesin kanssa sekä MTV Unplugged -ohjelmassa huhtikuussa 1992. Vuonna 1993 Queensrÿche pääsi toistamiseen mukaan elokuvaan, kun yhtyeen ja Michael Kamenin säveltämä kappale ”Real World” soi Arnold Schwarzeneggerin tähdittämässä "Last Action Herossa".


title: Queensrÿche

text: Pitkästä "Building Empires" -kiertueesta toivuttuaan Queensrÿche julkaisi James ”Jimbo” Bartonin tuottaman albumin "Promised Land" lokakuussa 1994. Välivuosina yhtyeen jäsenet olivat kohdanneet erilaisia henkilökohtaisia ongelmia, minkä seurauksena albumi oli tyyliltään synkkä ja heijasteli yhtyeen silloista henkistä tilaa sanoitusten kertoessa muun muassa menestyksestä ja sen vaikutuksista. Albumia seurannut "Road to the Promised Land" -kiertue oli edellistä lyhyempi, mutta visuaalisesti samanveroinen. Kiertue alkoi Euroopasta helmikuussa 1994 ja päättyi Yhdysvaltoihin heinäkuussa. Albumi myi platinaa Yhdysvalloissa, kultaa Kanadassa (50 000) ja nousi Billboard 200 -listalla sijalle kolme, joka on yhtyeen paras sijoitus. Kappaleet ”I Am I” ja ”Bridge” nousivat korkealle Mainstream Rock Tracks -listalla. Progressiivisen musiikin suosio oli kuitenkin laskussa, kun pinnalle nousi grunge, jonka kehtona pidetään juuri Washingtonin osavaltiota ja Seattlea, ja yhtyeet kuten Nirvana, Pearl Jam, Soundgarden ja Alice in Chains.


title: Queensrÿche

text: Queensrÿchen kuudes kokopitkä studioalbumi "Hear in the Now Frontier" (1997) oli monille yhtyeen kuulijoille pettymys pelkistetyn tyylinsä vuoksi. Peter Collins teki paluun tuottajaksi, ja albumin miksasi äskettäin Alice in Chainsin kanssa työskennellyt Toby Wright. Albumi nousi Billboard 200:n sijalle 19, mutta huolimatta ”You”- ja ”Sign of the Times” -singlejen hyvästä menestyksestä se putosi pian listalta. Yhtye kärsi myös ulkomusiikillisista ongelmista, kun pitkäaikainen levy-yhtiö EMI karsi Yhdysvaltain-toimintojaan kesällä 1997, minkä myötä yhtye jäi ilman levy-yhtiön tukea ja albumin markkinointi hankaloitui.


title: Queensrÿche

text: "Hear in the Now Frontierin" julkaisun jälkeen Queensrÿche teki kolmekuukautisen kesäkiertueen Yhdysvalloissa, millä yhtye soitti samoilla suurilla areenoilla kuin edellisillä kiertueillaan, mutta pienemmille yleisöille. Yhtye myös joutui ensimmäistä kertaa urallaan peruuttamaan konserttejaan laulaja Geoff Taten sairastuttua kesken kiertueen. Tammikuussa 1998 Queensrÿche koki kenties suurimman takaiskunsa, kun kitaristi ja pääasiallinen laulunkirjoittaja Chris DeGarmo ilmoitti jättävänsä yhtyeen. Viimeiset konserttinsa alkuperäiskokoonpanossaan yhtye soitti Etelä-Amerikassa joulukuussa 1997. Syitä DeGarmon eroamiseen ei virallisesti julkistettu, mutta muun muassa Tate on myöhemmin haastatteluissa kertonut DeGarmon olleen väsynyt ja halunneen kokeilla uusia asioita. DeGarmon eroamiseen päättyi myös yhtyeen yhteistyö Q Primen kanssa.


title: Queensrÿche

text: Chris DeGarmon korvaajaksi valittiin seattlelainen kitaristi-tuottaja Kelly Gray, joka oli aikoinaan kuulunut Myth-yhtyeeseen Geoff Taten kanssa. Ensimmäinen albumi Grayn ja uuden levy-yhtiön Atlantic Recordsin kanssa oli syyskuussa 1999 ilmestynyt "Q2K". Kappale ”Breakdown” nousi Mainstream Rock Tracks -listalle, mutta albumi jatkoi "Hear in the Now Frontierin" kokeilevammalla tyylillä ja kuulijat ottivat Grayn bluesahtavamman tyylin heikosti vastaan. Laskenut suosio pakotti yhtyeen esiintymään aiempaa pienemmissä saleissa.


title: Queensrÿche

text: "Greatest Hits" -kokoelma-albumin (2000) jälkeen Queensrÿche lähti kiertueelle Iron Maidenin kanssa. Yhtye siirtyi Atlanticilta Sanctuary Recordsille vuonna 2001, ja saman vuoden kesäkuussa yhtye esiintyi kahtena iltana Seattlen Moore Theatressa, mistä julkaistiin livealbumi ja -DVD "Live Evolution". Loppuvuodesta 2001 yhtye teki myös samannimisen kiertueen. Toukokuussa 2002 kerrottiin yhtyeen ja Grayn teiden eronneen. "Q2K:n" vuonna 2006 ilmestyneen uusintapainoksen kansilehdessä Tate kertoo eron taustalla olleen Grayn muusta yhtyeestä poikenneet elämäntavat kiertueella. Queensrÿche vietti hiljaiseloa suurimman osan vuodesta 2002 jäsenten keskittyessä erinäisiin sivuprojekteihin. Tate julkaisi ensimmäisen sooloalbuminsa kesäkuussa 2002.


title: Queensrÿche

text: DeGarmo teki lyhyen paluun Queensrÿcheen vuonna 2003, kun hän soitti ja sävelsi kappaleita uudelle "Tribe"-albumille. DeGarmon oli myös määrä konsertoida yhtyeen kanssa, mutta tämä ei lopulta toteutunut. Kesäkuussa 2003 Queensrÿche lähti Dream Theaterin ja Fates Warningin kanssa kiertueelle, jolla Queensrÿche ja Dream Theater vuorottelivat pääesiintyjän paikalla ja päättivät konsertit yhteisesiintymiseen. Kiertueelta julkaistiin livealbumi ja -DVD "The Art of Live" (2004). Queensrÿchen toisena kitaristina "Triben" jälkeisillä kiertueilla oli albumillakin vieraillut wisconsinilainen Mike Stone, josta tuli lopulta Grayn korvaaja.


title: Queensrÿche

text: Heinäkuussa 2004 Queensrÿche kertoi suunnittelevansa seuraajaa vuoden 1988 "Operation: Mindcrimelle". Lisätäkseen innostusta albumia kohtaan yhtye lähti syksyllä erityiselle "Back with One Foot in Hell" -kiertueelle, jolla konsertit alkoivat lyhyellä kattauksella yhtyeen suurimpia hittejä, mitä seurasi uusittu tuotanto "Operation: Mindcrimesta". Kesällä 2005 yhtye konsertoi Pohjois-Amerikassa Judas Priestin kanssa esittäen muuta vanhempaa materiaaliaan ja uutta kappaletta ”I’m American”.


title: Queensrÿche

text: "" ilmestyi 31. maaliskuuta 2006 ja oli yhtyeen ensimmäinen julkaisu Rhino Recordsilla. Albumin tuotti Jason Slater, joka myös sävelsi suuren osan musiikista uuden kitaristin Mike Stonen kanssa. Ronnie James Dio vieraili laulajana yhdessä kappaleessa ja Pamela Moore oli mukana ensimmäistä osaa suuremmassa roolissa. Albumi nousi Billboard 200 -listan sijalle 14, joka oli yhtyeen korkein sijoitus sitten vuoden 1997. Kiertueella yhtye esitti molemmat "Operation: Mindcrime" -albumit kokonaisuudessaan, ja Seattlen Moore Theatressa soitetuista konserteista julkaistiin livealbumi ja -DVD "Mindcrime at the Moore" (2007). Vuonna 2007 Queensrÿche julkaisi myös "" -kokoelma-albumin ja "Take Cover" -cover-albumin. Jälkimmäisellä yhtye versioi muun muassa U2:ta, The Policea, Black Sabbathia ja Pink Floydia.


title: Queensrÿche

text: 31. maaliskuuta 2009 ilmestyi albumi "American Soldier", joka kertoo sodasta sotilaiden näkökulmasta. Yhtye turvautui jälleen tuottaja Slaterin apuun albumin säveltämisessä, ja mukana albumin tuotannossa oli myös "Q2K"-albumilla soittanut Kelly Gray. Kitaristi Stone ilmoitti helmikuussa jättäneensä Queensrÿchen ja keskittyvänsä jatkossa muun muassa uuteen Speed X -yhtyeeseensä. Kaikki kitarat albumille soitti Michael Wilton. Stonen tilalle yhtye kiinnitti aikaisemmin Geoff Taten sooloyhtyeessä soittaneen Parker Lundgrenin.


title: Queensrÿche

text: Neljän alkuperäisjäsenen Eddie Jacksonin, Scott Rockenfieldin, Geoff Taten ja Michael Wiltonin viimeinen yhteinen albumi on "Dedicated to Chaos", joka julkaistiin 28. kesäkuuta 2011 Roadrunner Recordsin Loud & Proud -levymerkillä.


title: Queensrÿche

text: Eddie Jackson, Scott Rockenfield ja Michael Wilton perustivat Parker Lundgrenin ja muun muassa Crimson Glorysta tunnetun laulajan Todd La Torren kanssa uuden Rising West -yhtyeen toukokuussa 2012. Yhtye teki 8.–9. kesäkuuta kaksi esiintymistä Seattlessa, missä se soitti musiikkia Queensrÿchen neljältä ensimmäiseltä albumilta.


title: Queensrÿche

text: Pian Rising West -konserttien jälkeen Jackson, Rockenfield ja Wilton tiedottivat erottaneensa alkuperäislaulaja Geoff Taten Queensrÿchesta ”luovien erimielisyyksien” vuoksi ja jatkavansa La Torren kanssa Queensrÿche-nimellä. Tate haastoi entiset yhtyetoverinsa oikeuteen syyttäen heitä muun muassa laittomasta erottamisesta ja yhtyeen brändin tahraamisesta. Hän vaatii yhtyeen nimeä itselleen ja haki kolmikolle kieltoa käyttää nimeä oikeuskäsittelyyn asti, minkä washingtonilaisen Kingin piirikunnan ylioikeuden tuomari hylkäsi. Oikeudelle toimittamissaan vastineissa kolmikko syytti Tatea vuosia jatkuneesta äkkipikaisesta ja väkivaltaisesta käytöksestä, huonoista liiketoiminnallisista päätöksistä ja sulkemisesta yhtyeen luovan toiminnan ulkopuolelle. Yhtyeen immateriaalioikeudet kuuluvat Tri-Ryche Corporation -nimiselle taustayhtiölle, josta Jackson, Rockenfield, Tate ja Wilton kukin omistivat neljänneksen.


title: Queensrÿche

text: Jacksonin, Rockenfieldin ja Wiltonin Queensrÿche jatkoi konsertointia La Torren kanssa ja aloitti joulukuussa 2012 uuden albumin äänitykset. Albumin tuotti yhtyeen menestysalbumeilla "Operation: Mindcrime", "Empire" ja "Promised Land" äänittäjänä, miksaajana ja jälkimmäisellä myös tuottajana toiminut Jimbo Barton. "Queensrÿche"-albumin julkaisi Century Media Records 25. kesäkuuta 2013.


title: Queensrÿche

text: Vähemmistöomistajuudestaan huolimatta Tate julkisti syyskuussa 2012 oman Queensrÿche-kokoonpanonsa, jonka kanssa hän teki "Operation: Mindcrime" -25-vuotisjuhlakiertueen keväällä 2013. Taten ilmoitettua aikeistaan jatkaa yhtyeen nimen käyttämistä muut alkuperäisjäsenet hakivat oikeudelta kieltoa tälle, mutta oikeus katsoi molempien osapuolten voivan käyttää nimeä toistaiseksi, joten oikeusjutun selviämiseen asti yhtyeestä oli olemassa kaksi versiota. Taten julkistamaan kokoonpanoon kuuluivat rumpali Bobby Blotzer, kitaristi Glen Drover, kosketinsoittaja Randy Gane, kitaristi Kelly Gray ja basisti Rudy Sarzo, joista Drover kuitenkin vetäytyi jo marraskuussa 2012. Tammikuussa 2013 ilmoitettiin Rudy Sarzon veljen Robert Sarzon liittyneen yhtyeeseen toiseksi kitaristiksi ja rumpali Simon Wrightin korvanneen Blotzerin. Samassa yhteydessä kerrottiin Taten tehneen levytyssopimuksen Cleopatra Recordsin kanssa ja työstävän uutta Queensrÿche-albumia. "Frequency Unknown" -albumi ilmestyi 23. huhtikuuta 2013.


title: Queensrÿche

text: Tapauksen oikeuskäsittely lykkääntyi useaan otteeseen, ja osapuolet pääsivät lopulta huhtikuussa 2014 yhteisymmärykseen oikeussalin ulkopuolella. Jackson, Rockenfield ja Wilton ostivat Taten osuuden yhtiöstä, ja Queensrÿche-nimi jäi heille. Tate sai yksinoikeuden esittää "Operation: Mindcrime"- ja "Operation: Mindcrime II" -albumeja kokonaisuudessaan. Elokuussa 2014 päättyneen Queensrÿche-jäähyväiskiertueensa jälkeen Tate uudelleennimesi yhtyeensä .


title: Queensrÿche

text: Taten ja oikeussotkut taakseen jättänyt Queensrÿche ilmoitti maaliskuussa 2015 äänittävänsä uutta albumia tuottaja Chris ”Zeuss” Harrisin kanssa. "Condition Hüman" -albumi ilmestyi Century Median kautta 2. lokakuuta 2015. Albumi oli ennakkotilattavissa PledgeMusic-palvelun kautta jo joulukuusta 2014 alkaen. Kesällä 2015 yhtye soitti Euroopassa, ja syksyllä se teki Pohjois-Amerikan-kiertueen Scorpionsin kanssa.


title: Neliväriongelma

text: Neliväriongelma, nykyisin neliväriteoreema, on verkko- eli graafiteoriaan liittyvä ongelma, jonka mukaan jokainen tasokartta voidaan värittää neljällä eri värillä siten, että millään kahdella vierekkäisellä samanvärisellä alueella ei ole yhteistä rajaa. Ongelman esitti De Morganin oppilas Francis Guthrie vuonna 1852. Raja tarkoittaa rajaviivaa, ei rajapistettä. On melko helposti osoitettavissa, että kartan värittäminen viidellä värillä on mahdollista (Heawoodin lause), mutta neljän värin riittävyys on vaikeammin todistettavissa. Tämän todistivat Kenneth Appel ja Wolfgang Haken vuonna 1976 osoittamalla, että kaikki kartat ovat väritettävissä neljällä värillä jos ja vain jos tietyt 1834 karttaa ovat väritettävissä neljällä värillä. Myöhemmin karttojen lukumäärä pystyttiin pudottamaan 1482:een. Todistus tehtiin tietokoneita apuna käyttäen, mutta kompakti matemaattinen todistus puuttuu edelleen. Neil Robertsonin tutkimusryhmä todisti ongelman uudelleen 1994. Myös Ibrahim Cahit on julkaissut neliväriongelman todistuksen, jossa ei ole mukana tietokonelaskelmia, mutta näitä tuloksia ei ole varmistettu.


title: Б

text: Б on kyrillinen kirjain. Se sisältyy bulgarian, jakuutin, makedonian, marin, serbian, ukrainan, valkovenäjän ja venäjän aakkosiin.


title: Б

text: Б ääntyy tavallisesti soinnillisena bilabiaalisena klusiilina /b/, soinnillisena liudentuneena bilabiaalisena klusiilina /bʲ/ tai soinnillisena bilabiaalisena frikatiivina /β/. Sen äännearvo on bulgariassa /b/ tai /bʲ/, makedoniassa /b/, marissa /β/, serbiassa /b/, ukrainassa /b/, valkovenäjässä /b/ ja venäjässä /b/ tai /bʲ/.


title: Љ

text: Љ on kyrillinen kirjain. Se sisältyy makedonian ja serbian aakkosiin.


title: Љ

text: Љ on makedonian ja serbian kielessä liudentuneen alveolaarisen lateraalin /ʎ/ merkki. Muissa kyrillistä kirjaimistoa käyttävissä kielissä äännettä merkitään tavallisesti kirjaimella л.


title: Salomo

text: Salomo (, nykyhepr. "šlomo", tai "Solomon") oli Raamatun mukaan Israelin kuningas, joka hallitsi 900-luvulla eaa. Hän oli Daavidin ja Batseban poika, Daavidin kymmenes poika. Salomo rakensi Jerusalemiin useita komeita rakennuksia, kuten Salomon temppelin. Salomo myös uudisti Israelin hallintoa sekä armeijaa; jalkaväen sijaan armeijan pääaselajiksi tulivat hänen aikanaan sotavaunut.


title: Salomo

text: Raamattu kertoo Salomon aikojen olleen Israelissa hyvinvoinnin ja rikkauden aikaa. Salomo oli myös kuuluisa viisaudestaan. Esimerkkinä Salomon viisaudesta käytetään usein Salomon tuomiota, jossa kuningas ratkaisi viisaasti kahden äidin välille tulleen kiistan syntyneen lapsen äitiydestä.


title: Salomo

text: Juutalaisen tradition mukaan Salomo kirjoitti kolme Raamatun kirjoista, ja nämä kirjat vastaavat ihmisen elämän kolmea vaihetta: Laulujen laulu kuvaa nuoruuden tarmoa ja halua, Sananlaskut kypsän iän viisautta, ja Saarnaajan kirja vanhuuden kyynisyyttä.


title: Salomo

text: Tiedot Salomosta perustuvat Raamattuun. Salomon historiallisuus on epävarmaa, sillä hänestä ei ole säilynyt arkeologisia todisteita.


title: Salomo

text: Salomon syntymä ja nimeäminen kuvataan teksteissä vain lyhyesti, eikä hänen nimensä merkitystä avata. Nimen merkitystä on sittemmin yritetty arvailla, sillä muinaisessa Israelissa nimet kertoivat ihmisten kohtaloista, ja Salomon nimen muodostavat kolme konsonanttia "šlm" voivat merkitä eri asioita. Erään teorian mukaan Salomon nimen merkitys oli ”hänen korvaajansa”, joka tuli siitä, että Salomo sai alkunsa kun hänen isänsä Daavid lohdutti Salomon äitiä Batsebaa heidän ensimmäisen lapsensa kuoltua. Salomon nimen konsonantit voivat tarkoittaa myös verbejä ”maksaa takaisin” ja ”kostaa”. Hepreankielisessä tekstissä Salomon nimi yhdistetään toistuvasti rauhaan ("shalom"). Rauhan lisäksi samat konsonantit viittavat myös viimeistelemiseen, mitä Salomo valtakaudellaan tekikin.


title: Salomo

text: Salomo oli yksi Israelin kuningas Daavidin monista pojista. Hänen äitinsä oli Batseba, yksi Davidin vaimoista tämän haaremissa. Salomon kasvatuksesta tai koulutuksesta ei Raamatussa kerrota juuri mitään. Jotkut Salomon veljistä, kuten Amnon, Absalom ja Adonia, riitelivät keskenään verisesti havitellessaan kruunua.


title: Salomo

text: Salomo kruunattiin Israelin kuninkaaksi isänsä vielä eläessä, vaikkei ollutkaan veljeksistä vanhin. Salomon valtakausi ajoitetaan yleensä vuosien 960–920 eaa. välille.


title: Salomo

text: Salomo lujitti valtansa eliminoimalla vastustajansa heti noustuaan valtaistuimelle, minkä jälkeen hän nosti armeijan, hallinnon ja uskonnon johtopaikoille omia ystäviään. Hän lujitti asemiaan myös vahvistamalla armeijaansa, ja hänellä oli jalkaväen lisäksi sotavaunuja ja ratsujoukkoja. Hän kävi menestyksekkään sotaretken Syyriassa, ja hän perusti sinne israelilaisia siirtokuntia hallitakseen kauppaa; tunnetuin näistä kaupungeista on Megiddo.


title: Salomo

text: Salomo jatkoi maassa Daavidin aloittamia uudistuksia. Nousi kapinoita, mutta Salomo pysyi vallassa ja säilytti Israelin suurena. Kapinaan noussut Jerobeam lähti maanpakoon Egyptiin, ja Israel solmi diplomaattisen avioliiton Taniksessa hallitsevan faarao Siamun kanssa.


title: Salomo

text: Salomon aikana Israel menetti osan Edomista ja Damaskoksen, josta tuli Aramin valtion pääkaupunki. Silti perustettiin sotavaunujoukot, ja linnoituksia vahvistettiin. Negevin autiomaahan rakennettiin kastelulaitteita, Esjon-Geberiin satama.


title: Salomo

text: Salomo oli suuri rakennuttaja, joka rakennutti esimerkiksi Jerusalemin kaupunginmuurin, kuninkaanpalatsin ja Salomon temppelin. Muualle valtakuntaansa hän rakennutti esimerkiksi linnakkeita ja kaupunkeja.


title: Salomo

text: Foinikian kuninkaan Hiramin kanssa tehtiin sopimus, Foinikia sai rakentaa laivaston Punaiselle merelle kauppaa varten, mutta sen oli luovutettava osa osan sillä tehdyn kaupan tuotoista Salomolle. Kuparia louhittiin Israelin eteläosista Akabanlahden lähistöitä. Kauppa ulottui Etelä-Arabiaan asti.


title: Salomo

text: Salomo nosti Palestiinan kaupalliseen kukoistukseen. Saban kuningatar vieraili hänen hovissaan, sillä hallitsijat tarvitsivat toisiltaan kauppatavaraa ja kauppa-apua. Legendojen mukaan heistä tuli myös rakastavaisia. Perimätiedon mukaan Etiopian kuningassuku, menelikidit, johtaa juurensa Salomosta ja Saban kuningattaresta. Myös Bagrationin suku, joka on hallinnut Armeniaa ja Georgiaa, polveutuu perimätiedon mukaan Salomosta.


title: Salomo

text: Kertomusten mukaan Salomo eli loistossa, tuhlasi rahaa ja voimavaroja ylettömästi, ja piti naisista ja elämän nautinnoista. Salomolla oli suuri haaremi. Raamatun mukaan hänellä oli 700 kuninkaallista vaimoa ja 300 sivuvaimoa.


title: Salomo

text: Salomo tunnettiin suuresta viisaudestaan. Tunnetussa tarinassa hän antoi ”Salomon tuomion”, jolla hän ratkaisi lapsen huoltajuuden kahden naisen välillä uhkaamalla katkaista lapsen kahtia, minkä avulla oikea äiti paljastui. Salomoa kuvataan kaikkia Lähi-idän ja Egyptin tietäjiä viisaammaksi. Raamatun Sananlaskuissa on kokoelma hänen nimiinsä pantuja sananlaskuja ja opetuksia. Runoilijana Salomo tunnetaan Laulujen laulusta.


title: Salomo

text: Salomon ulkonäöstä Raamattu ei kerro mitään, vaikka hänen kaikkien edeltäjiensä ulkonäköä teksteissä oli kuvattu.


title: Salomo

text: Jerusalemin temppelin rakentamisen vuoksi veroja oli korotettava. Suvaitsemalla vieraitakin uskontoja Salomo ärsytti toiminnallaan juutalaisia. Temppelin rakentaminen työverona herätti nurinaa kansassa sekä Salomoa että Jahven papistoa vastaan. Kiristynyt verotus lopulta hajottikin valtakunnan Salomon kuoleman jälkeen. Salomon jälkeläisille jäi eteläinen Juudan kuningaskunta.


title: Salomo

text: Salomon historiallisuus on epävarmaa. Salomosta ei tiedetä kertomusten ulkopuolelta käytännössä mitään, sillä hänestä tai hänen valtakaudestaan ei ole löytynyt arkeologisia todisteita. Häntä ei mainita missään Lähi-idän vanhassa lähteessä Raamatun ulkopuolella. Tutkijat eivät pidä Raamatun kertomuksia luotettavina todisteina osittain siksi, koska niissä on ristiriitaisuuksia. Toisaalta ei ole myöskään löytynyt suoria syitä kiistää hänen olemassaolonsa.


title: Salomo

text: Tärkein Salomosta kertova lähde on Raamattu, jossa Salomosta kerrotaan Ensimmäisessä kuninkaiden kirjassa (1–11) sekä pidemmin Ensimmäisessä aikakirjassa ja Toisessa aikakirjassa. Kirjat kertovat saman tarinan eri tavoin ja hiukan ristiriitaisesti, ja ne jättävät Salomon elämään aukkoja. Näiden kirjojen lisäksi Salomosta voidaan saada tietoa hänen kirjoittamikseen väitetyistä kolmesta Raamatun kirjasta. Juutalaiset ja kristityt pitävät Raamatun kertomuksia luotettavina Salomon elämän kuvauksina, sillä ne katsotaan kirjoitetun jumalallisen johdatuksen vallassa. Varhaisista kriittisistä raamatuntutkijoista esimerkiksi jo Baruch Spinoza kiinnitti paljon huomiota Salomoon ja huomautti, että myös Salomo teki inhimillisiä virheitä esimerkiksi siinä, että hän ei tuntenut piin arvoa (1. Kun. 7:23).